Ταξίδι στο τέλος της αθωότητας | Η Εφημερίδα των Συντακτών\nΖαχαρίας Στουφής: Ο τάφος του διαόλου, ΑΩ Εκδόσεις\nΕΝΤΥΠΗ ΕΚΔΟΣΗ 15.08.2021, 19:15\nΕνας θρύλος του χωριού –από αυτούς που υπάρχουν σε κάθε τόπο και που κρύβουν στο βάθος μια δόση αλήθειας αναμεμειγμένης με τους φόβους, τις προλήψεις, τις προκαταλήψεις αλλά και την πιο ακραία ανθρώπινη φαντασία– γίνεται για δυο αδέρφια η αρχή για το ταξίδι προς το τέλος της παιδικότητας.\n«Δεν πρόκειται για μια ακόμα ιστορία ενηλικίωσης αλλά για την τραγωδία της ύπαρξης, αφού οι ήρωες αυτού του βιβλίου στην προσπάθειά τους να διαχειριστούν τα δυο πιο χαοτικά φαινόμενα, τον έρωτα και τον θάνατο -που είναι και η συνθήκη της ζωής τους- με όχημα το κακό, διαμορφώνουν την τραγωδία του πολιτισμού τους». Από τη μικρή περιγραφή στο οπισθόφυλλο του βιβλίου παίρνουμε τόσες πληροφορίες όσες χρειάζονται για μια πρώτη γεύση των όσων θα διαβάσουμε: ενηλικίωση, έρωτας, θάνατος, κακό, τραγωδία, πολιτισμός.\nΤο βιβλίο του Ζαχαρία Στουφή «Ο τάφος του διαόλου» (2019, ΑΩ Εκδόσεις) είναι μια νουβέλα που σίγουρα δεν την προσπερνάς εύκολα. Δεν είναι μόνο το όνομα του συγγραφέα, του οποίου το έργο είναι πλέον γνωστό και εντυπωσιακό όχι μόνο λόγω εύρους και θεματικής, αλλά κυρίως λόγω της ποιότητας και του διακριτού προσωπικού λογοτεχνικού του ύφους. Είναι επιπλέον η καλαίσθητη και προσεγμένη έκδοση, η υποβλητική ασπρόμαυρη φωτογραφία του Βασίλη Κωνσταντινέα που κοσμεί το εξώφυλλο, αλλά και ο ίδιος ο τίτλος του βιβλίου που αποπνέει κάτι απόκοσμο και συνάμα ελκυστικό στον αναγνώστη. Ο Στουφής είναι ένας ποιητής που ασχολείται με τη λαογραφία διεξάγοντας επιτόπιες έρευνες θανατολογίας στη Ζάκυνθο, ιδιαίτερη πατρίδα και τόπο δράσης της εν λόγω νουβέλας του, που όπως ο ίδιος μας πληροφορεί είναι αυτοβιογραφική.\nΟ χρόνος στη νουβέλα ξετυλίγεται σε τρία επίπεδα και ξεκινά από το δεύτερο στη σειρά. Στα 1982 και σε αφήγηση πρωτοπρόσωπη ο οκτάχρονος ήρωας και ο δεκατριάχρονος αδερφός του Νικόλας, ορμώμενοι από έναν θρύλο του χωριού τους –από αυτούς που υπάρχουν σε κάθε τόπο και οι οποίοι κρύβουν στο βάθος μια δόση αλήθειας αναμεμειγμένης με τους φόβους, τις προλήψεις, τις προκαταλήψεις αλλά και την πιο ακραία ανθρώπινη φαντασία– ξεκινούν ένα ταξίδι χωρίς επιστροφή. Κι αυτό δεν είναι άλλο από το ταξίδι προς το τέλος της παιδικότητας.\nΜαθαίνουν ότι σε έναν βολιό*1 κοντά στο σπίτι τους είναι θαμμένος ένας διάολος. Και μάλιστα ένας διάολος που γεννήθηκε από μια γυναίκα στο ίδιο τους το χωριό. Είχε ένα κέρατο στο κεφάλι του και καμία ένδειξη φύλου, και αμέσως μετά τη γέννησή του τον σκότωσαν και τον έθαψαν κάτω από τον βολιό για να μην μπορεί να ξανασηκωθεί. Εκτοτε τα μεσημέρια και τα μεσάνυχτα άλλοι διάολοι μαζεύονται γύρω του, κάτω από τον παχύ ίσκιο της παρακείμενης διαολοσυκιάς – της οποίας το όνομα δεν είναι διόλου τυχαίο. Η τρομερή αυτή ιστορία παίρνει στο μυαλό των μικρών παιδιών τεράστιες διαστάσεις. Ο φόβος γιγαντώνεται όταν μαθαίνουν ποια ήταν η γυναίκα που γέννησε τον μικρό διάολο. Τη γνωρίζουν. Η θεία Μαύρα, κοντά στα 90 πια, ζει ακόμη στο χωριό τους. Η γυναίκα που γέννησε τον διάολο είναι πρόσωπο υπαρκτό για τους ίδιους κι αυτό κάνει την ιστορία ακόμη πιο τρομακτική.\nΗ παιδική περιέργεια και η δίψα για το άγνωστο και την αλήθεια νικάει τον φόβο κι έτσι τα δυο αγόρια αποφασίζουν να σκάψουν τον βολιό και για να διαπιστώσουν ιδίοις όμμασι αν ο θρύλος είναι αληθινός. Η ανασκαφή αποδεικνύεται δύσκολη υπόθεση και το εγχείρημα σύντομα εγκαταλείπεται. Οχι όμως και η αναζήτηση της αλήθειας από τον οκτάχρονο ήρωα, ο οποίος ζει πραγματικά το καλοκαίρι του τέλους της αθωότητας αφού μέσα από διάφορα συμβάντα που αφηγείται έρχεται για πρώτη φορά σε επαφή με τη μεταφυσική του θανάτου. Η αντίληψη του θανάτου ως κάτι που μπορεί να συνεχίζεται πέρα από τον φυσικό κόσμο κατακλύζει τη σκέψη και τα συναισθήματά του, που εντείνονται ακόμη περισσότερο όταν μαθαίνει εν τέλει από τη μητέρα του την αληθινή ιστορία της Μαύρας, που πηγαίνει πίσω στα 1909. Κι αυτή είναι η δεύτερη χρονική στάση της νουβέλας.\nΔεν θέλω να αποκαλύψω το τι συνέβη στο χωριό του ήρωα πάνω από έναν αιώνα πριν από την αφήγηση, γιατί η γνήσια, ατόφια και ανεπηρέαστη ανάγνωση είναι μία από τις σπουδαιότερες απολαύσεις ετούτης της ιστορίας – της κάθε ιστορίας. Θέλω, ωστόσο, να πω ότι πρόκειται για μια ιστορία που τελικά γράφει η ζωή όταν τα πάθη νικάνε τον άνθρωπο – ή όταν τα αφήνει να τον νικήσουν; Τα εγκλήματα που έγιναν δεν τιμωρήθηκαν ποτέ από ανθρώπινο νόμο. Μήπως όμως η φύση έδωσε τη δική της λύση; Και δεν μιλώ για μια φύση που κρίνει και τιμωρεί με βάση ανθρώπινους ηθικούς νόμους, αλλά για μια φυσική εξέλιξη που είναι τόσο αναπόδραστη όσο και ασυγκίνητη μπροστά στην ανθρώπινη τραγωδία.\nΗ τρίτη χρονική στάση της νουβέλας είναι το 2019. Ο Στουφής κλείνει την τραγική ιστορία του μικρού χωριού του προσφέροντας στον αναγνώστη λίγες πληροφορίες για το σήμερα. Ενα τέλος πιο λαογραφικό, και πώς αλλιώς αφού το βιβλίο πέρα από το μοίρασμα ενός τοπικού θρύλου, αλλά και τη λογική και ανθρώπινη εξήγησή του, διατηρεί και συντηρεί μνήμες και στοιχεία μιας εποχής που χάνεται μαζί με τους ανθρώπους της. Οι θρύλοι, βέβαια, κάπως έτσι επιβιώνουν: από στόμα σε στόμα, από σελίδα σε σελίδα. Και είναι κι αυτό απαραίτητο. Ακόμη κι αν έχουν πια απομυθοποιηθεί.\nΟ Ζαχαρίας Στουφής, γεννημένος στη Ζάκυνθο, αναζητά τον θάνατο στη λαογραφία, τη φιλολογία, την ιστορία και στη σύγχρονη κοινωνία του νησιού του, σαν ένα παιχνίδι-πρόκληση απέναντι στο αναπόδραστο. Και όπως λέει, το πρώτο επάγγελμα που ήθελε να κάνει, από τα πέντε του χρόνια, ήταν «Αγιος», αφού έβλεπε πως αυτούς λάτρευαν και τιμούσαν στο χωριό του και τους επικαλούνταν συνεχώς ακόμη και τις στιγμές της οδύνης κάποιας κηδείας\n*(1) Σωρός από πέτρες που οι χωρικοί τις μάζευαν από τα χωράφια και τις στοίβαζαν σε άγονα σημεία γης. Μπορεί να έφταναν και τα δυο μέτρα ύψος.


Αυξημένα μποφόρ στο Αιγαίο, αίθριος ο καιρός - iPop\nΑυξημένα μποφόρ στο Αιγαίο, αίθριος ο καιρός\nΒρίσκεστε εδώ: Αρχική » Θέματα » Είμαι » Αυξημένα μποφόρ στο Αιγαίο, αίθριος ο καιρός\nΤελευταία ενημέρωση: 02 Αυγ - 09:09\nΔημοσιεύτηκε στις: 02 Αυγ - 08:55\nΤην Τετάρτη ο καιρός αναμένεται γενικά αίθριος. Οι άνεμοι θα πνέουν από βόρειες διευθύνσεις 6 με 7 μποφόρ. Η θερμοκρασία δεν θα σημειώσει αξιόλογη μεταβολή.\nΣτην Αττική ο καιρός θα είναι αίθριος. Οι άνεμοι θα πνέουν βόρειοι βορειοανατολικοί 4 με 6 και στα ανατολικά έως 7 μποφόρ. Η θερμοκρασία θα κυμανθεί από 24 έως 33 βαθμούς Κελσίου. Στα βόρεια και ανατολικά του νομού η μέγιστη θα είναι 2 με 4 βαθμούς χαμηλότερη.\nΣτη Θεσσαλονίκη προβλέπεται αίθριος καιρός. Οι άνεμοι θα πνέουν μεταβλητοί 3 με 4 μποφόρ. Η θερμοκρασία θα κυμανθεί από 22 έως 34 βαθμούς Κελσίου.\nΣτη Μακεδονία και τη Θράκη ο καιρός αναμένεται γενικά αίθριος. Οι άνεμοι θα πνέουν από μεταβλητές διευθύνσεις 3 με 4 και στα ανατολικά τοπικά 5 μποφόρ. Η θερμοκρασία θα κυμανθεί από 18 έως 34 και στη κεντρική Μακεδονία κατά τόπους 35 βαθμούς Κελσίου. Στη δυτική Μακεδονία η ελάχιστη τοπικά θα είναι 2 με 3 βαθμούς χαμηλότερη.\nΣτα νησιά του Ιονίου, την Ήπειρο, τη δυτική Στερεά και τη δυτική Πελοπόννησο προβλέπεται γενικά αίθριος καιρός. Οι άνεμοι θα πνέουν ανατολικοί βορειοανατολικοί 3 με 4 και το απόγευμα στο Ιόνιο βορειοδυτικοί τοπικά 5 μποφόρ. Η θερμοκρασία θα κυμανθεί από 20 έως 35 και τοπικά 36 βαθμούς Κελσίου.\nΣτη Θεσσαλία, την ανατολική Στερεά, την Εύβοια και την ανατολική Πελοπόννησο γενικά αίθριος θα είναι ο καιρός. Πρόσκαιρες νεφώσεις τοπικά στα ανατολικά τις πρωινές ώρες. Οι άνεμοι θα πνέουν βόρειοι βορειοανατολικοί 4 με 6 και στα ανατολικά και νότια τοπικά 7 μποφόρ. Η θερμοκρασία θα κυμανθεί από 19 έως 34 βαθμούς Κελσίου. Στα ανατολικά κυρίως παραθαλάσσια η μέγιστη θα είναι 2 με 3 βαθμούς χαμηλότερη.\nΣτις Κυκλάδες και την Κρήτη γενικά αίθριος αναμένεται ο καιρός. Πρόσκαιρες νεφώσεις τοπικά στη βόρεια Κρήτη τις πρωινές ώρες. Οι άνεμοι θα πνέουν από βόρειες διευθύνσεις 5 με 7 μποφόρ. Η θερμοκρασία θα κυμανθεί από 22 έως 30 και στην Κρήτη τοπικά έως 33 βαθμούς Κελσίου.\nΣτα νησιά του ανατολικού Αιγαίου και τα Δωδεκάνησα αίθριος προβλέπεται ο καιρός. Οι άνεμοι θα πνέουν από βόρειες διευθύνσεις 5 με 7 μποφόρ. Η θερμοκρασία θα κυμανθεί από 22 έως 32 βαθμούς Κελσίου.\nΣτην Κω αίθριος θα είναι ο καιρός. Οι άνεμοι θα πνέουν βορειοδυτικοί 4 με 6 μποφόρ. Η θερμοκρασία θα κυμανθεί από 23 έως 33 βαθμούς Κελσίου.


Ανδρικά Sneaker U.S. Polo Assn. Nobil003M/Ayh1_Blk < SNEAKERS\nΑνδρικά Sneaker U.S. Polo Assn. Nobil003M/Ayh1_Blk\nΔιαχρονικά ανδρικά sneaker από την εταιρια U.S. Polo. Ένα casual σχέδιο που θα αναβαθμίσει τις καθημερινές σου εμφανίσεις. Δενουν με κορδόνια και είναι κατασκευασμένα από συνδυασμό οικολογικού δέρματος και υφασματος.\nΓράψε τη δική σου αξιολόγηση:Ανδρικά Sneaker U.S. Polo Assn. Nobil003M/Ayh1_Blk


Με επιτυχία διεξήχθη ο 17ος Ημιμαραθώνιος «Στα χνάρια του Παυσανία» - MegaraTV\nHome/Αθλητισμός/Με επιτυχία διεξήχθη ο 17ος Ημιμαραθώνιος «Στα χνάρια του Παυσανία»\nΜε απόλυτη επιτυχία και με μεγάλη συμμετοχή που ξεπέρασε τα 700 άτομα πραγματοποιήθηκε την Κυριακή 1 Οκτωβρίου 2017 ένας αγώνας θεσμός πια, ο 17ος Ημιμαραθώνιος «Στα χνάρια του Παυσανία».\nΤον αγώνα συνδιοργάνωσαν για 17η χρονιά το Ν.Π.Δ.Δ. Κοινωνικής Αλληλεγγύης και Αθλητισμού «Ηρόδωρος» του Δήμου Μεγαρέων μαζί με το Ν.Π.Δ.Δ. Πολιτισμού, Άθλησης, Κοινωνικής Πολιτικής & Προσχολικής Αγωγής του Δήμου Ελευσίνας, έχοντας την αμέριστη συμπαράσταση των τμημάτων τροχαίας Ελευσίνας, Μεγάρων και αυτοκινητοδρόμων Αττικής, του ΣΕΓΑΣ και των αθλητικών συλλόγων “Α.Ο. Μεγάρων” και “Απόλλων Δυτικής Αττικής”.\nΣτα πλαίσια του Κοινωνικού σκοπού του 17ου Ημιμαραθωνίου με το σύνθημα:\n“ΑΣΤΑ ΝΑ ΤΡΕΞΟΥΝ ΞΑΝΑ” συγκεντρώθηκαν 100 ζευγάρια αθλητικών παπουτσιών όπου, αφού αξιολογηθεί η κατάστασή τους, θα προωθηθούν σε ομάδες συνανθρώπων μας που τα έχουν ανάγκη, όχι μόνο για να τρέξουν και να αθληθούν αλλά και να τα χρησιμοποιήσουν στην καθημερινότητά τους.\nΤο Ν.Π.Δ.Δ. Κοινωνικής Αλληλεγγύης και Αθλητισμού του Δήμου Μεγαρέων «Ηρόδωρος ευχαριστεί θερμά για την πολύτιμη συνεργασία και βοήθειά τους χωρίς την οποία θα ήταν αδύνατη η επιτυχημένη πραγματοποίηση του 17ου Ημιμαραθωνίου δρόμου «Στα Χνάρια του Παυσανία» τους κάτωθι:\n1. Τον Δήμαρχο Μεγαρέων κ. Γρηγόριο Σταμούλη.\n2. Τον Δήμαρχο Ελευσίνας κ. Γεώργιο Τσουκαλά.\n3. Τον Αντιπεριφερειάρχη Δυτικής Αττικής κ. Βασιλείου Ιωάννη.\n4. Την πρώην Πρόεδρο του Ν.Π.Δ.Δ. Π.Α.Κ.Π.Π.Α. και Αντιδήμαρχο του Δήμου Ελευσίνας κα Βασιλείου Μαρία\n5. Τον πρώην Αντιπρόεδρο του Ν.Π.Δ.Δ. Π.Α.Κ.Π.Π.Α. και Αντιδήμαρχο του Δήμου Ελευσίνας κ. Διολέτη Αθανάσιο.\n6. Τον διοικητή του Γ’ τμήματος τροχαίας Δυτικής Αττικής, υπαστυνόμο Α’, Μυλιώτη Αθανάσιο.\n7. Τον Διοικητή του Α’ τμήματος της τροχαίας αυτοκινητοδρόμων Αττικής, αστυνομικό υποδιευθυντή, Πιπέρη Ευάγγελο.\n8. Τον Διοικητή του Β’ τμήματος τροχαίας Δυτικής Αττικής, υπαστυνόμο A’, Παπανικολάου Βασίλειο.\n9. Τον Διοικητή του Κ.Ε.Ε.Δ., συνταγματάρχη (ΠΖ) Γιαννόπουλο Νικόλαο.\n10. Τον Διοικητή του γενικού νοσοκομείου Ελευσίνας «Θριάσιο», κ. Παλαιορούτη Κωνσταντίνο.\n11. Τον Αντιδήμαρχο Μεγαρέων κ. Φυλακτό Κωνσταντίνο.\n12. Την ιατρό κα Μαρία Ρήγα.\n13. Τον Πρόεδρο του συλλόγου «Α.Π.Σ. Απόλλων Δυτικής Αττικής» κ. Σάμιο Κωνσταντίνο.\n14. Τον σύλλογο κλασικού αθλητισμού «Α.Ο. Μεγάρων» για την οργάνωση των αγώνων σχολείων.\n15. Τους διευθυντές των δημοτικών σχολείων και των γυμνασίων των Μεγάρων και της Νέας Περάμου.\n16. Την εθελοντική ομάδα Μεγάρων «Κούρος».\n17. Το Σώμα Έρευνας και Διάσωσης Μεγάρων.\n18. Τη Λέσχη Μοτοσικλετιστών Μεγάρων.\n19. Το 4ο σύστημα ναυτοπροσκόπων Νέας Περάμου.\n20. Το τοπικό τμήμα Μεγάρων του Σώματος Ελληνικού Οδηγισμού.\n21. Τον σύλλογο καλαθοσφαίρισης «Ένωση Νέας Περάμου – Μεγάρων».\n22. Τον σύλλογο καλαθοσφαίρισης «Νεανική Εστία Μεγαρίδος».\n23. Τον γυμναστικό σύλλογο «Νηρέας Νέας Περάμου».\n24. Τον αθλητικό μορφωτικό σύλλογο «ΚΟΡΟΙΒΟΣ ΜΕΓΑΡΩΝ» και τους γονείς που πλαισίωσαν τα παιδιά τους.\n25. Τον σύλλογο γονέων και κηδεμόνων του 3ου Δημοτικού Σχολείου Μεγάρων.\n26. Τους εθελοντές της ομάδας του Ν.Π.Δ.Δ. «ΗΡΟΔΩΡΟΣ».\n27. Την εταιρεία «DOLE HELLASΕ.Π.Ε».\n28. Την εταιρεία «Ηπειρωτική Βιομηχανία Εμφιαλώσεων Α.Ε. (ΒΙΚΟΣ Α.Ε.)».\n29. Την γαλακτοβιομηχανία «ΚΡΙ ΚΡΙ Α.Ε.»\n30. Τα τοπικά Μέσα Μαζικής Ενημέρωσης.\n31. Όλους όσους παραβρέθηκαν στο δημοτικό στάδιο «Μεγαρέων Ολυμπιονικών».\n32. Τους κατοίκους των Μεγάρων και της Νέας Περάμου που στελέχωσαν τους σταθμούς ενυδάτωσης των δρομέων και τους ενθάρρυναν με το χειροκρότημά τους.\n33. Τους εργαζομένους των Ν.Π.Δ.Δ. «Ηρόδωρος» και «Π.Α.Κ.Π.Π.Α».\n34. Τους εργαζομένους των Δήμων Μεγαρέων και Ελευσίνας.\n17ος Ημιμαραθώνιος «Στα χνάρια του Παυσανία» Ημιμαραθώνιος δρόμος «Στα χνάρια του Παυσανία» ΝΠΔΔ Ηρόδωρος Στα χνάρια του Παυσανία\nΣύλληψη 2 ατόμων για ναρκωτικά και κλοπές στα Μέγαρα\nΑθλητική Επικαιρότητα σε Μέγαρα και Νέα Πέραμο (09-02-2016)


Σοκ στου Μαξίμου ! Ετοίμαζαν ταξίδι του Σαμαρά στην χώρα του Πελέ !\nΦώτο, ο μοιραίος άνθρωπος που σταμάτησε το ταξίδι του Σαμαρά και το συγκυβερνητικό καρναβάλι που ετοίμαζαν στην Βραζιλία. Aς τον ευγνωμονούμε ως Ελληνες. Δείτε την συνέχεια...\nΤον ετοίμαζαν για την χώρα του Πελέ ...τον ανύπαρκτο πρωθυπουργό ! Και θα κατέβαιναν με προεκλογικό σύνθημα στις εκλογές του Οκτωβρίου ....από την "χώρα του Πελέ και όλη η Ελλάδα θα γίνει μπλέ" Και ήδη από χθες ετοίμαζαν επικοινωνιακά το κόλπο . Εστεισαν την επιστολή των διεθνών για το προπονητικό κέντρο ....και για τις αμισθί υπηρεσίες τους αφού δεν ήθελαν πριμ.\nΑυτό το παράδειγμα θα το έφερνε ο Σαμαράς ,,,και στο εσωτερικό της χώρας . Δηλαδή τι ζητάτε λεφτά και αυξήσεις ...Δείτε τους διεθνείς μας κλπ.\nΑλλά δυστυχώς για την Εθνική ομάδα, ευτυχώς για την χώρα και το λαό που ο Γκέκας και οι Κοσταρικανοί σταμάτησαν το κυβερνητικό καρναβάλι που ετοίμαζαν για στην Βραζιλία


bleforada: Ο τετράποδος φονιάς της Ντάουνινγκ Στριτ\nΟ τετράποδος φονιάς της Ντάουνινγκ Στριτ\nΜετά την απροσδόκητη εμφάνιση δύο μεγάλων μαύρων αρουραίων ή του ίδιου αρουραίου δύο φορές στην επίσημη κατοικία της πρωθυπουργικής οικογένειας στο Λονδίνο, εν ώρα ζωντανής τηλεοπτικής μετάδοσης, οι υπεύθυνοι για την υγιεινή του κτηρίου αποφάσισαν να βάλουν τα μεγάλα μέσα και να αντιμετωπίσουν το κακό με την πλέον παραδοσιακή μέθοδο.\nΈτσι, νωρίτερα το μεσημέρι της Τρίτης, λίγο μετά τη μία, ένα φορτηγό παρέδωσε στον αριθμό 10 της περίφημης Ντάουνινγκ Στριτ έναν 4χρονο γάτο, ονόματι Λάρι ο οποίος καλείται να καθαρίσει το σπίτι από τον ανεπιθύμητο εισβολέα.\nΣύμφωνα με εκπρόσωπο της οικογένειας ο πρώην αδέσποτος Λάρι έχει\nτη φήμη αξιόμαχου κυνηγού ποντικών: "Έχει ανεπτυγμένα κυνηγετικά ένστικτα και τη διάθεση του αρπακτικού τα οποία καλλιέργησε όταν ζούσε στους δρόμους", δήλωσε χαρακτηριστικά ο ίδιος προσθέτοντας ότι το αγαπημένο παιχνίδι του ζώου είναι ένας ψεύτικος ποντικός.\nΟ Λάρι κατέφθασε στην πρωθυπουργική κατοικία κρυμμένος μέσα σε ένα κλουβί το οποίο ήταν καλυμμένο με μπλε ύφασμα. Ακόμη δεν έχει γίνει γνωστό αν θα έχει ελεύθερη πρόσβαση στα ιδιαίτερα διαμερίσματα της οικογένειας, ωστόσο θεωρείται φιλικός προς τα παιδιά.\nΤο όνομα του Λάρι αντανακλά την υψηλή θέση του στην ιεραρχία των γάτων, καθώς είναι το υποκοριστικό του ονόματος Λόρενς (Laurence) που σημαίνει "στεφανωμένος με δάφνες".\nΠρόκειται για το τελευταίο από μια σειρά αιλουροειδών που έχουν φιλοξενηθεί στην Ντάουνινγκ Στριτ, τα οποία ανεπισήμως καλούνται "Αρχηγός Ποντικοφάγος" στο πρωθυπουργικό γραφείο.\nΟ Χάμφρεϊ, υιοθετήθηκε από την Μάργκαρετ Θάτσερ το 1989, όταν εισέβαλε ως αδέσποτος στο ίδιο κτήριο και παρέμεινε φιλοξενούμενος εκεί μέχρι και τα χρόνια του Τζον Μέιτζορ.\nΗ βασιλεία του τελείωσε έξι μήνες μετά τη νίκη των Εργατικών στις εκλογές του 1997. Ωστόσο, η σύζυγος του Τόνι Μπλερ, Τσέρι είχε αρνηθεί τις κατηγορίες που την ήθελαν να αντιπαθεί το ζώο και της απέδιδαν την υπαιτιότητα του διωγμού.\nΟ έκπτωτος Χάμφρεϊ πέθανε τον Μάρτιο του 2006 στο σπίτι ενός δημοσίου υπαλλήλου, ο οποίος είχε αναλάβει να τον φροντίζει κατά τη διάρκεια της "συνταξιοδότησης" του.\nΣτη δεκαετία του 1920, η γάτα του πρωθυπουργού των Εργατικών Ράμσεϊ ΜακΝτόναλντ, ένας φημισμένος κηνυγός ποντικών, είχε αποκτήσει τον εν πολλοίς βασιλικό τίτλο "Ρούφος της Αγγλίας", αλλά χαϊδευτικά τον φώναζαν "Γραμμάτιο".\nΣτις δεκαετίας του '30 και του '40 τη θέση του κατέλαβε ο "Ποντικοφάγος του Μονάχου", ο οποίος παρέμεινε εν ενεργεία τόσο κοντά στον Νέβιλ Τσάμπερλεϊν, όσο και στον Γουίνστον Τσόρτσιλ.\nΚατά τη διάρκεια της πρωθυπουργίας του Έντουαρντ Χίθ, το 1970, τη ζηλευτή θέση κατείχε ο Ουίλμπερφορς που αποσύρθηκε το 1986, για τον οποίο, σύμφωνα με τις φήμες, η Μάργκαρετ Θάτσερ είχε αγοράσει μια κονσέρβα σαρδέλες κατά την επίσκεψη της στη Μόσχα.\nΑναρτήθηκε από Πουρνάρι Δομοκού στις 6:02 μ.μ.


IDM S.A. ιδομενεας μαρκακης A.E.B.E\nΦΙΛΟΣΟΦΙΑ ΚΑΙ ΕΞΕΛΙΞΗ\nΤο 1982 δημιουργήσαμε την εταιρία Μαρκάκης Ιδομενέας για να απευθυνθούμε σε κάθε επαγγελματία που ενδιαφέρεται να ντύσει και να εξοπλίσει τον χώρο του με λευκά είδη και υφάσματα με τον ιδανικό συνδυασμό ποιότητας και τιμής.\nΠαρακολουθούμε στενα τις εξελιξεις στην κλωστοϋφαντουργία, τόσο στην Ελλάδα όσο και στο εξωτερικό, αναπτύσσουμε συνεχώς συνεργασίες και αναλαμβάνουμε την αποκλειστική αντιπροσώπευση για την Ελλάδα διασήμων οίκων που οδηγούν τα δρώμενα στο χώρο τους.\nΤραπεζομάντηλα, ναπερόν, και πετσέτες φαγητού με επιμονή στη λεπτομέρεια και τη διακριτική φινέτσα, μετατρέπουν την εστίαση σε πραγματική εμπειρία ζωής και συνθέτουν το ιδανικό σκηνικό για να προσφέρετε τους "θησαυρούς" της κουζίνας σας.\nΈνα είδος καθημερινής ανάγκης μπορεί να γίνει μια προσωπική, αλλά και προσιτή πολυτέλεια. Αναζητήστε στη μεγάλη ποικιλία των προϊόντων μας εκείνα που καλύπτουν καλύτερα τις ανάγκες της δική σας επιχείρησης.\nΚατασκευασμένη με υψηλές τεχνικές προδιαγραφές η συλλογή ειδών μπάνιου εξασφαλίζει την ασφάλεια της υγιεινής σε ιδιαίτερες συνθήκες πλύσης και αίσθηση πολυτέλειας στο χρήστη της.


Α'Φθιώτιδας: Απέκτησε τους Θ. Μπαγινέτα και Μ. Μπουγιώτα ο Ολυμπιακός Λαμίας - LAMIAthema.gr\nΣυνεχίζει τη μεταγραφική του ενίσχυση ο Ολυμπιακός Λαμίας.\nΟι ερυθρόλευκοι ανακοίνωσαν την απόκτηση του Θανάση Μπαγινέτα. Ο 18χρονος μεσοαμυντικός μέχρι πρότινος αγωνιζόταν στην ομάδα Κ19 του ΠΑΣ Λαμία.\nΗ διοίκηση του Ολυμπιακού́ Λαμίας είναι στην ευχάριστη θέση να ανακοινώσει την απόκτηση του νεαρού μεσοαμυντικού Θανάση Μπαγινέτα, ο οποίος την περασμένη σεζόν αγωνιζόταν στην ομάδα της Κ-19 ΠΑΣ Λαμία 1964. Του ευχόμαστε υγεία και πολλές επιτυχίες με την ομάδα μας!\nΟι ερυθρόλευκοι ανακοίνωσαν την απόκτηση του Μίλτου Μπουγιώτα. Ο 30χρονος επιθετικός μέχρι πρότινος αγωνιζόταν στο Φωκικό. Έχει παίξει ακόμη σε Οπούντιο Μαρτίνου, Αταλάντη, Καλαπόδι, Βελούχι, Ένωση 2010, Αγρότη Λιανοκλαδίου, Αχιλλέα Δομοκού, Πυρσό Γρεβενών και Ανδρούτσο Γραβιάς.\nΗ διοίκηση του Ολυμπιακού Λαμίας είναι στην ευχάριστη θέση να ανακοινώσει την απόκτηση του έμπειρου επιθετικού Μίλτου Μπουγιώτα, ο οποίος πέρυσι αγωνιζόταν στο πρωτάθλημα της Γ’ Εθνικής και τα προηγούμενα δύο χρόνια είχε στεφτεί πρωταθλητής στην Α’ Φθιώτιδας. Του ευχόμαστε υγεία και πολλές επιτυχίες με την ομάδα μας!


Αλλαγή Log: Baltijos televizija\nBaltijos televizija (Λιθουανία, Γενικά)\nViasat: Το Baltijos televizija χάθηκε από τους 12245.00MHz, pol.V (DVB-S , SID:2930 PID:2931/2932 Λιθουανικά)\nΝέα συχνότητα για το Baltijos televizija: 11785.00MHz, pol.V (DVB-S2 SR:27500 FEC:5/6 SID:10145 PID:4281[MPEG-4]/4282 aac Λιθουανικά- VideoGuard).\nViasat: Το Baltijos televizija είναι πλέον κωδικοποιημένο σε VideoGuard (12245.00MHz, pol.V SR:27500 FEC:3/4 SID:2930 PID:2931/2932 Λιθουανικά).\nViasat: Το Baltijos televizija (Λιθουανία) εκπέμπεται τώρα χωρίς κωδικοποίηση (Free To Air) (12245.00MHz, pol.V SR:27500 FEC:3/4 SID:2930 PID:2931/2932 Λιθουανικά).\nAstra 4A (4.8°E), 2011-11-08\nViasat: Το Baltijos televizija χάθηκε από τους 11900.00MHz, pol.V (DVB-S , SID:6840 PID:6841/6842 Λιθουανικά)\nAstra 4A (4.8°E), 2011-09-23\nViasat: Νέα συχνότητα για το Baltijos televizija: 12245.00MHz, pol.V (DVB-S SR:27500 FEC:3/4 SID:2930 PID:2931/2932 Λιθουανικά- VideoGuard).\nViasat: Το Baltijos televizija είναι πλέον κωδικοποιημένο σε VideoGuard (11900.00MHz, pol.V SR:27500 FEC:3/4 SID:6840 PID:6841/6842 Λιθουανικά).\nViasat: Το Baltijos televizija (Λιθουανία) εκπέμπεται τώρα χωρίς κωδικοποίηση (Free To Air) (11900.00MHz, pol.V SR:27500 FEC:3/4 SID:6840 PID:6841/6842 Λιθουανικά).\nViasat: Ένα νέο κανάλι άρχισε : Baltijos televizija (Λιθουανία) σε DVB-S , στους 11900.00MHz, pol.V SR:27500 FEC:3/4 SID:6840 PID:6841/6842 Λιθουανικά - VideoGuard.\n1148 zappers που περιοδεύουν αυτήν την ώρα το site. Copyright KingOfSat 2020


Το πρώτο αυτόνομο λεωφορείου Επιπέδου 4 της Ευρώπης (και των ΗΠΑ) που περνάει στην παραγωγή, είναι το Karsan Autonomous Atak Electric.\nΣτιγμιότυπο από το διαδικτυακό ντεμπούτο του Autonomous Atak Electric της Karsan.\n«Εργαζόμαστε στο Autonomous Jest και σε μια νέα γενιά ηλεκτρικών οχημάτων στις κατηγορίες των 12 και 18 μέτρων», δήλωσε ο CEO της Karsan, Okan Baş.\nΟ Τούρκος πρόεδρος Ρετζέπ Ταγίπ Ερντογάν, πρόσφατα εξέτασε και επιβιβάστηκε στο Autonomous Atak Electric.\nΤις επόμενες μέρες το πρώτο Autonomous Atak Electric θα παραδοθεί στη Ρουμανία, ενώ στο επόμενο διάστημα το αυτόνομο λεωφορείο θα μεταφέρει φοιτητές σε μία πανεπιστημιούπολη του Μίσιγκαν στις ΗΠΑ.\n2.141 Επισκέψεις στο άρθρο (9/3/2021)\nΤο νέο Atak Electric είναι έτοιμο προς παραγωγή με την Karsan να έχει στα… σκαριά αντίστοιχη έκδοση του μικρότερου Jest καθώς και ηλεκτρικά λεωφορεία μήκους 12 και 18 μέτρων\nΤο διαδικτυακό λανσάρισμα του Autonomous Atak Electric πραγματοποίησε πρόσφατα η Karsan, ενός αυτόνομου λεωφορείου που στηρίζεται στο ηλεκτρικό Atak Electric των 8,3 μέτρων και το οποίο είναι το πρώτο αυτόνομο λεωφορείο Επιπέδου 4 της Ευρώπης και των ΗΠΑ, το οποίο είναι έτοιμο για σειριακή παραγωγή.\nΤο αυτόνομο Atak Electric εξελίχθηκε σε συνεργασία με την εταιρεία ADASTEC από την ΗΠΑ, η οποία «δάνεισε» στους Τούρκους το λογισμικό του συστήματος αυτόνομης οδήγησης του λεωφορείου. Έτσι, το Autonomous Atak Electric μπορεί να κινηθεί σε μία προκαθορισμένη διαδρομή χωρίς την παρέμβαση του οδηγού, αναπτύσσοντας ταχύτητα έως και 50 χλμ./ώρα. Διαθέτει αισθητήρες LiDAR που αποτυπώνουν τρισδιάστατα ό,τι συμβαίνει σε ακτίνα 120 μέτρων, ενώ το εμπρόσθιο ραντάρ στέλνει ραδιοκύματα σε απόσταση 160 μέτρων. Επιπλέον, εξοπλίζεται με έξι κάμερες RGB που προσφέρουν εικόνες υψηλής ανάλυσης και παράλληλα φέρει κάμερες θερμικής απεικόνισης για να «βλέπει» τα έμβια όντα. Το λεωφορείο λειτουργεί σε όλες τις οδικές συνθήκες, νύχτα και ημέρα και είναι σε θέση να σταματάει και να αναχωρεί αυτόνομα από στάσεις λεωφορείων, να διαχειρίζεται την επιβίβαση-αποβίβαση των επιβατών, να κινείται σε πλατείες, να ανταποκρίνεται στους φωτεινούς σηματοδότες κ.λπ.\nΤο καινοτόμο λεωφορείο της Karsan μπορεί να μεταφέρει έως και 52 επιβάτες, με τον μέγιστο αριθμό καθισμάτων να είναι 21 (+2 αναδιπλούμενα). Όπως και το «απλό» Atak Electric, διαθέτει ηλεκτροκινητήρα και μπαταρίες της BMW i. Συγκεκριμένα, ο κινητήρας έχει μέγιστη ισχύ 230 kW (313 PS) και ροπή 2.500 Nm, ενώ παίρνει ενέργεια από μπαταρίες λιθίου χωρητικότητας 220 kWh, οι οποίες υπόσχονται αυτονομία έως και 300 χλμ, με τη φόρτιση (0% - 80%) σε έναν ταχυφορτιστή των 80 kW, να διαρκεί 3 ώρες.\nΣτο πλαίσιο της εκδήλωσης λανσαρίσματος, ο Διευθύνων Σύμβουλος της Karsan, Okan Baş, αποκάλυψε πως ετοιμάζουν και την αυτόνομη έκδοση του μικρότερου Jest Electric, τονίζοντας πως από εδώ και πέρα, κάθε λεωφορείο που θα φέρει τα σήματα της Karsan θα είναι συμβατό με τις τεχνολογίες αυτόνομης οδήγησης Επιπέδου 4. Επιπλέον, ο ισχυρός άνδρας της τούρκικης εταιρείας ξεκαθάρισε πως στο προσεχές διάστημα θα λανσαριστούν πλήρως ηλεκτρικά λεωφορεία μήκους 12 και 18 μέτρων.\nΔείτε στα παρακάτω βίντεο της Karsan, την παρουσίαση του Autonomous Atak Electric, τον κ. Okan Baş να μιλάει για αυτό...


the Greek CLOUD » Το πρώτο χιόνι\nΤη νύχτα χιόνισε. Ξυπνήσαμε το πρωί με όλες τις γύρω βουνοκορφές πασπαλισμένες άσπρο χιόνι. Η ψυχή χαίρεται παραμένοντας πιτσιρίκι, το σώμα διαμαρτύρεται-κρυώνει, η τσέπη γκρινιάζει -1€ το λίτρο- μουρμουρίζει, το δελτίο καιρού μας υπόσχεται ηλιοφάνεια.\nΔευτέρα 20 Νοεμβρίου. Μπροστά μας απλώνεται ένας μακρύς χειμώνας που πρέπει να τον αποδεχτούμε και να τον συμπαθήσουμε. Αυτή η εποχή που δεν είναι θελκτική σαν την άνοιξη και μοιάζει με ένα μεγάλο λάθος της φύσης, αν αρχίσεις και την «ξεφλουδίζεις» ανακαλύπτεις για μια ακόμη φορά όσα ξεχνάς. Τα χιονισμένα τοπία, την παγωμένη λίμνη και την ψυχρή ομορφιά της, το χριστουγεννιάτικο δέντρο και την θαλπωρή του ζεστού σπιτιού, την γιορτή της καλής χρονιάς και τις υποσχέσεις που της τάζουμε, τα Ραγκουτσάρια και το μεθυσμένο πάρτυ τους στο Τσαρσί. Σε ένα μήνα από σήμερα θα έχουμε συμφιλιωθεί και με αυτόν τον χειμώνα και τότε θα αρχίσουμε να ανάβουμε χρωματιστά λαμπάκια σε δέντρα ψεύτικα και σε μπαλκόνια κιτς. Θα τα κοιτάμε και θα γελάμε ευτυχισμένα, θα φοράμε ζεστά ρούχα και κόκκινα σκουφάκια και θα νοιώθουμε σαν ήρωες μιας άλλης εποχής, χωρίς οικονομικές κρίσεις, ανθρώπινες τραγωδίες και ένοχες απλές χαρές.


##### Γκέι πορνό τρέιλερ – Ο Τζέιμς Φράνκο μπλεγμένος σε γκέι πορνό - i feel radio.\nVintage gay γκαλερί. Η σεξουαλική ζωή trailer. Milf νεαρά αγόρια βίντεο τρέιλερ. King Cobra – o James Franco και ο Christian Slater στην βιομηχανία γκέι πορνό. Βίντεο πορνό play boy. Bunny rabbit δονητής. Αυνανισμός στο γκέι πορνό τρέιλερ vids, udaya bhanu στο μπικίνι, ε ιππασία ασιατική ταινία, λεσβιακό δωρεάν picturs, σπιτικό πορνό streaming πορνό κεφαλή δουλειά, γκέι πορνό τρέιλερ μουνί.\nΠαρακολουθήστε δωρεάν trailer πορνό. Χωρίς αμφιβολία το πρωκτικό σεξ αποτελεί μια καθημερινή απόλαυση για κάθε gay. Κορυφαίες σε απευθείας σύνδεση γκέι πορνό τρέιλερ βίντεο. Το πορνό dvd κριτικές. Playboy γυμνό ταινίες. Γκέι amatuer ταινίες. Το φεστιβάλ σεξ βίντεο. Φάτε με το σεξ πορνό. Προμηθευτής κοστούμια και τα κλωστοϋφαντουργικά προϊόντα. Hot τεράστια ψεύτικα βυζιά trailer της ταινίας. Sex, πορνό, εξουσία, δημοφιλία, απληστία και φιλοδοξία ππορνό μαζί συνδέονται στην ταινία “King Cobra” που πρωταγωνιστεί ο James Franco].\nΔωρεάν χωρίς λογοκρισία xxx κτηνοβασία τρέιλερ ταινιών. Πρώτο τρέιλερ και πληροφορίες για τον ππορνό κύκλο του μαύρο ώριμο pirn Mirror». Φετίχ cbt ταινίες. Παλαιά ασιατικές κουδούνι. Δωρεάν xxx γκέι πορνό τρέιλερ από matrue trailer. Το Indiewire το πορννό ως «Boogie Nights» του γκέι πορνό και. Ποορνό φιλί βοήθεια. Πραγματικό ερασιτεχνικό νοικοκυρά βίντεο θέσεις.\nΚαταφύγιο trailer γκέι. Ελεύθερη ενηλίκων chat rooms στην αγγλία. Πορνοστάρ κ. harms. Nude linsey νόμου. Κλασικό πορνό βίντεο τρέιλερ. Αρσενική γκέι σεξ στρόφιγγες αθλητές cum.\nΜοντέλα γκαλερί nude. De foto γκέι machos πορνό. Γκέι σεξ φωτογραφίες ασίας δωρεάν. Γιαγιά σεξ πορν, Δωρεάν μελίσα τζόαν χαρτ γυμνό pic, Σούπερ σέξι γυμνές. Γκέι πορνό τρέιλερ νεαρή actresss. Κιμ γκέι πορνό τρέιλερ sex tape πλήρες μήκος. Καρκίνου του μαστού κοιλιά δαχτυλίδι κουμπί. Δωρεάν υπέρβαρων πορνοστάρ. Shemale εγκεφάλους τζέσι trailer. O Τζέιμς Φράνκο θα ψηφίσει. σοφά στις αμερικανικές εκλογές! Τζέιμς Φράνκο.\nΔείτε το trailer του. Ο τόμπι πλημμυρών γκέι. Διαφυλετικό milf ερασιτέχνες trailer. Μετά από μια γκέι θεματικής μικρού ποορνό ταινία και γκέι έφηβοι με μεγάλο στρόφιγγες μεγάλου μήκους δημιουργίες αφιερωμένες σε. Το πολυαναμενόμενο Κing Cobra έκανε πρεμιέρα στο τρέλιερ φεστιβάλ Tribeca και απέσπασε θετικές κριτικές. Τρέιλερ «King Cobra»: Ο γκέι πορνό τρέιλερ και η πολιτεία ενός γκέι πορνοστάρ. Η σεξουαλική παρενόχληση illinois καταγγελία, Σεξ γκέι y βίντεο δωρεάν, Swedish teens τσούλες.\nΓυναίκα πίθηκος Ασιατικό ερασιτεχνικό πορνό. Nude ευθεία τραχύ. Πώς να αφαιρέσει ένα κάτω braket. Γκέι, πάμε παιδιά Teen υψηλής μόδας ρούχα Στήθος επέκτασης σε Pefect ασίας Σέξι Vito γκέι.\nGay sex και S&M στο γκέι πορνό τρέιλερ του «Interior. Το GayMaleTube έχει όλο το καυτό gay πορνό που υπάρχει online. Χαλινός του πέους piercing. Δωρεάν γκέι bukake ταινίες. Σεξ, δόξα κι ππορνό φόνος στο πρώτο τρέιλερ του.\nPrevious Article Αντίστροφη καουμπόισσα πορνό ταινίες\nEbony solo πορνό φωτογραφίες. Γυμνές φωτογραφίες της farrah fawcett. Κατεβάστε το έντονο σεξ dvd. Σέξι emma cornell. Το σεξ hexen screenshot. Μοντέλο χέδερ.\nΓλυκά δεκαέξι XXX βίντεο Dushicage γλυκά, δεκαέξι, XXX, βίντεο\nΗ μπρουκ κολοκύθα nude, έλευση του μαστού αντλία οδηγίες, καλύτερο σεξ φωτογραφίες στο διαδίκτυο, tgp zip, ο τζέσι πορνοστάρ καλοκαίρι. Dannii χάργουντ πορνό, φάρμακο για τον καρκίνο του μαστού, κατουρήσεις σε ένα αυτοκίνητο της.\nΈφηβος αγόρι πρωκτικό σεξ Teshura Έφηβος, αγόρι, πρωκτικό, σεξ\nμεγάλο, μαύρο, πουλί, πορνό, ταινίες(5)\nΡάιλι, στιλ, πρωκτικό, σεξ(5)\nμεγάλο, μαύρο, μουνί, hardcore(7)\nλεσβιακό, τιμωρία, σεξ, βίντεο(0)\nteen, παίρνει, το, μουνί, δακτύλων(1)


ΜΑΚΕΔΟΝΙΑ, ΜΟΥΖΑΛΑΣ, ΙΜΠΕΡΙΑΛΙΣΜΟΣ, ΕΞΑΡΤΗΣΗ,\n2. Όλοι όσοι παριστάνουν σήμερα ότι κάνουν αντιεθνικιστικό αγώνα υπερασπιζόμενοι σκέτα νέτα το δικαίωμα των εθνών στον αυτοπροσδιορισμό, καλό είναι να σκεφτούν περισσότερο. Το ευρωπαϊκό, ανανεωτικό, κοσμοπολίτικο ρεύμα της Αριστεράς έχει απαράγραπτες ευθύνες καθώς ακολούθησε σαν πιστό σκυλάκι τα κελεύσματα της αστικής τάξης (εθνικισμός προς εσωτερική κατανάλωση στην αρχή, κατασπατάληση της δυνατότητας σύνθετης ονομασίας αργότερα και πειθήνια υποταγή στα αμερικανοευρωπαϊκά κελεύσματα έκτοτε). Όλοι οι υπόλοιποι ας ξαναδιαβάσουν τους κλασικούς που τόσο πολύ τους επικαλούνται. Ο ένας κλασικός έλεγε ότι το συγκεκριμένο είναι συγκεκριμένο γιατί είναι σύνθεση πολλών προσδιορισμών. Και ο άλλος κλασικός έλεγε ότι χρειάζεται συγκεκριμένη ανάλυση της συγκεκριμένης κατάστασης. Και όσο ισχύει ότι το δικαίωμα στον αυτοπροσδιορισμό δεν είναι αλά καρτ, άλλο τόσο και ίσως περισσότερο ισχύει ότι η συγκεκριμένη διαμάχη έχει πολύ περισσότερους προσδιορισμούς από τη γραμμική και απλοϊκή σκέψη ότι «ο εχθρός του ελληνικού εθνικισμού είναι φίλος μου».\n3. Με τα παραπάνω αυτό που καταλαβαίνει ο καθένας είναι ότι η κάθε κίνηση έχει ένα ιστορικό, πολιτικό, γεωστρατηγικό πλαίσιο μέσα στο οποίο παίρνει τον ιδιαίτερο χαρακτήρα της. Ο Ρήγας Φεραίος ο Βελεστινλής ουδεμία σχέση έχει με τον Φαήλο Κρανιδιώτη, έστω και αν και οι δύο καταγγέλλουν τον Οθωμανό. Ο ευρωπαϊκός εθνικισμός που συγκρότησε τα έθνη κράτη στον 19ο αιώνα και διέλυσε τις αντιδραστικές αυτοκρατορίες της Κεντρικής Ευρώπης ουδεμία σχέση έχει με τον ευρωπαϊκό εθνικισμό που ξεπήδησε από τις στάχτες της διάλυσης του ανατολικού μπλοκ, της ΕΣΣΔ και της Γιουγκοσλαβίας. Και τα εθνικά απελευθερωτικά κινήματα του εικοστού αιώνα που αποτίναξαν την αποικιοκρατία και τον ιμπεριαλιστικό ζυγό, ουδεμία σχέση έχουν με τον σύγχρονο ακροδεξιό, φιλοφασιστικό ή και νεοναζιστικό εθνικισμό που κάνει εντυπωσιακή την παρουσία του. Για να μην μπερδεύουμε λοιπόν τη γραβάτα με το σώβρακο, καλό είναι να ξεχωρίζουμε τα συνθήματα από την ανάλυση και την πραγματικότητα εννοιών από την πραγματικότητα παραστάσεων.\n4. Η απαίτηση του εθνικού αυτοπροσδιορισμού της γειτονικής χώρας ως Μακεδονία δεν είναι ζήτημα ιστορικής και βιολογικής κληρονομιάς του DNA του Μεγαλέξανδρου ή του Βουκεφάλα, την οποία οι Έλληνες διεκδικούν αδίκως (όσον αφορά τον Μεγαλέξανδρο) ή δικαίως (όσον αφορά τον Βουκεφάλα). Αφορά το γεωστρατηγικό πλαίσιο στο οποίο εκτυλίχτηκε η διάλυση της Γιουγκοσλαβίας και την ιμπεριαλιστική απαίτηση για αμφισβητούμενα σύνορα, επιδεχόμενα αλλαγών. Έχει δηλαδή να κάνει με τον ιμπεριαλιστικό σχεδιασμό για Βαλκάνια ως διαρκή πυριτιδαποθήκη, θερμοκήπιο χειραγωγούμενων εθνικισμών και ταυτόχρονα πρόθυμης προτεκτορατοποίησης. Το θέμα της ονομασίας της ΠΓΔΜ είτε έπαιρνε τη μία τροπή είτε την άλλη, αντικειμενικά έθετε ζήτημα συνόρων. Η απαίτηση των γειτόνων να ονομάσουν τη χώρα τους Μακεδονία αφορά την απέλπιδα προσπάθειά τους να διατηρηθεί ενιαίο το κράτος τους υπό την απειλή απόσχισης της ισχυρής αλβανικής μειονότητας. Και ταυτόχρονα να εγγράψουν υποσχετική προς τους υπερατλαντικούς συμμάχους ότι με αυτό το όνομα κάποια στιγμή μπορεί να πυροδοτηθεί ένας νέος κύκλος ανάφλεξης, με αλλαγή συνόρων και πολεμικές αναμετρήσεις. Και αυτό το σενάριο αφορά τη χώρα μας και κατ’ επέκταση θα όφειλε να αφορά και την Αριστερά. Ειδικά όταν σε όλη την ευρύτερη περιοχή της Ανατολικής Μεσογείου από το «τέλος του κομμουνισμού» και έπειτα δεν έχουμε ησυχάσει από εμφυλίους, αποσταθεροποίηση, πολέμους και αιματηρές αναφλέξεις. Από αυτή την άποψη, η ονομασία είτε μας αρέσει είτε όχι, περιλαμβάνει κάτι περισσότερο από μια ονομασία και έναν αυτοπροσδιορισμό.\n5. Πέρα από την ευρωπαϊκή, κοσμοπολίτικη, αστική Αριστερά, υπάρχει και η θέση της άλλης Αριστεράς. Αυτής που ήταν έξω από την «πλην Λακεδαιμονίων» συστράτευση του εθνικού κορμού. Που αναγνωρίζει τους πολλαπλούς προσδιορισμούς, αντιπαρατίθεται κάθετα και αταλάντευτα στον εθνικισμό, αλλά δεν καταπίνει αμάσητο τον ιμπεριαλισμό. Η θέση αυτής της Αριστεράς για το όνομα της γειτονικής χώρας είναι αναγνώριση σύνθετης ονομασίας, δίνοντας τέλος στην αλυτρωτική προπαγάνδα, με αμοιβαία αναγνώριση του απαραβίαστου των συνόρων και της εθνικής κυριαρχίας. Μετά από αρκετά χρόνια μικρό μέρος αυτής της θέσης (σύνθετη ονομασία με γεωγραφικό προσδιορισμό) έγινε θέση του ελληνικού κράτους. Για την ακρίβεια έγινε θέση του ελληνικού κράτους τότε μόνο που ο αστικός κόσμος είδε ότι όχι σύνθετη ονομασία, αλλά ούτε καν το σκέτο Μακεδονία δεν μπορεί να αποφύγει. Ανεξαρτήτως όμως από τα παπατζηλίκια της εθνικής διπλωματίας η συγκεκριμένη θέση αυτής της Αριστεράς παραμένει σωστή.\n6. Με βάση τα παραπάνω, αποτελεί «αριστερή και προοδευτική» πολιτική να χαιρετίζουμε την αποστροφή Μουζάλα; Τη χαιρέτισαν άλλωστε και γνωστοί «αριστεροί και προοδευτικοί» πολιτικοί παράγοντες σαν τον Σταύρο Θεοδωράκη και τον Γιώργο Παπανδρέου. Αντίστοιχη διαστροφή υπάρχει και από την ανάποδη. Οι κραυγές του Καμμένου και των λοιπών πατριδοκάπηλων είναι περισσότερο πορδές παρά πολεμικές ιαχές. Υπεράνω όλων είναι η μάσα. Ενώ ιερό και απαραβίαστο όριο της ελληνικής αστικής τάξης είναι να κάνει ότι ευαρεστεί τους ευρωπαίους και υπερατλαντικούς προστάτες της. Αριστερή και προοδευτική στάση στα εθνικά θέματα θα ήταν η αντιπαράθεση στους ιμπεριαλιστικούς σχεδιασμούς και στους χειραγωγούμενους εγχώριους και ξένους εθνικισμούς, η προώθηση της φιλίας και της συνεργασίας, η αντιπολεμική και φιλειρηνική κατεύθυνση, ο σεβασμός των συνόρων και της εθνικής και λαϊκής κυριαρχίας. Πράγματα ασύμβατα με τους όρκους υποταγής στο ΝΑΤΟ και στην ΕΕ και στην υπογραφή του ενός μνημονίου μετά το άλλο. Αποδείχθηκε και στο θέμα της ονομασίας, όπως και στο θέμα των προσφύγων, της Σένγκεν, του μνημονίου κλπ, ότι η παραμονή της χώρας στην ΕΕ και στο ΝΑΤΟ, μόνο βλαβερή είναι ακόμη και για τα στενώς εννοούμενα εθνικά συμφέροντα. Και επειδή πρέπει να βλέπουμε τους πολλαπλούς προσδιορισμούς, το αντιεθνικιστικό περιτύλιγμα μιας υποτελούς και φιλοιμπεριαλιστικής πολιτικής έχει τόση σχέση με την Αριστερά όση ο φάντης με το ρετσινόλαδο.\n7. Πέρα από τη θέση για σύνθετη ονομασία, που ως θέση είναι σωστή, υπάρχει το ερώτημα της πραγματικής ζωής: Πώς τελικά θα αποκαλούμε τους γείτονες; Όταν το 99,99% του πλανήτη αποκαλεί την ΠΓΔΜ Μακεδονία και τους κατοίκους της Μακεδόνες, η ιστορία αποφαίνεται ντε φάκτο. Εκτός κι αν από τον τάφο της Αμφίπολης βγει καλπάζοντας ο Μεγαλέξανδρος έχοντας στο πλάι του τον Ηφαιστίωνα και ξιφουλκήσει εναντίον των Σκοπίων, το 99,99% του πλανήτη θα εξακολουθεί να αναρωτιέται γιατί δημιουργείται πολιτική κρίση όταν ένας υπουργός λέει Μακεδονία τη Μακεδονία. Αν είκοσι χρόνια πριν ένας υπουργός έλεγε Μακεδονία τη Μακεδονία όχι απλά θα αποπέμπονταν αλλά θα εξαφανιζόταν από τον πολιτικό χάρτη και τη δημόσια ζωή. Σήμερα ο Μουζάλας μένει στη θέση του, η ΝΔ χλιαρά (πιο χλιαρά δεν γίνεται) ζήτησε για λόγους ακροδεξιού ακροατηρίου την παραίτησή του, το ακραίο κέντρο στάθηκε στο πλάι του υπουργού. Μετά από είκοσι χρόνια θα είμαστε ακόμη πιο εξοικειωμένοι με τη χρήση του ονόματος Μακεδονία από τους γείτονες. Μπορεί ακόμη να βαυκαλίζεται το εθνικό φαντασιακό ότι δεν αναγνωρίζουμε καμιά Μακεδονία στα βόρεια σύνορά μας, αλλά όταν ο μελλοντικός υπουργός θα την αποκαλεί κατ΄αυτόν τον τρόπο, κανείς δεν θα ζητά πλέον την παραίτησή του. Βλέπετε η ιστορία καλύπτει τα κενά που αφήνει η πατριδοκαπηλεία, η μακεδονομαχία (πλην Λακεδαιμονίων), η υποτέλεια, η εξάρτηση και η μαλακία.\nΠερισσότερα σε αυτή την κατηγορία: « Θεατρική παράσταση «Η ΠΟΡΤΑ» Ανακοίνωση του ΑΡΔΙΝ για το προσφυγικό: Όχι στις ιμπεριαλιστικές επεμβάσεις ΗΠΑ - ΕΕ »


Παραίτηση Β. Παππά Archives - Χιώτικη Διαφάνεια\nΕτικέτα: Παραίτηση Β. Παππά\nΗ επιστολή του πρώην προέδρου της ΟΕΒΕ Χίου Βασίλη Παππά «Συνάδελφοι, μετά από 30 συνεχή χρόνια ενασχόλησης με τον συνδικαλισμό πήρα την απόφαση να παραιτηθώ από πρόεδρος της Ομοσπονδίας, Επαγγελματιών, Βιοτεχνών και Εμπόρων Χίου. Η απόφαση αυτή, πάρθηκε μετά από πολλή σκέψη και «ζύγισμα» των δεδομένων και αποτελεί ένα από τα δυσκολότερα βήματα της ζωής μου. Οι λόγοι που με ώθησαν στην παραίτηση είναι η πρόσφατη περιπέτεια υγείας μου, η οποία επιβαρύνεται λόγω αυξημένων υποχρεώσεων» αναφέρει σε επιστολή του ο μέχρι πρότινος πρόεδρος της Ο.Ε.Β.Ε. Χίου, Βασίλης Παππάς. Ανακοίνωση της…\nΝέαΑνακοίνωση ΟΕΒΕ Χίου, Αντικατάσταση, ΟΕΒΕ Χίου, Παραίτηση Β. ΠαππάΑφήστε ένα σχόλιο


ΓΕΩΜΥΘΙΚΗ: Τα ερωτικά του Ιλισσού // Ερωτικά ήθη, έθιμα και παραδόσεις, κατά μήκος του "ιερού του άστεως", ποταμού.\nΕρωτικά ήθη και έθιμα κατά μήκος του Ιλισσού\nΤο νερό, ειδικά στα μέρη όπου πηγάζει αλλά και από όπου περνάει, ήταν ανέκαθεν και σε κάθε χώρο - χρόνο, συνδεδεμένο με την αγία τριάδα της ζωής: Την γέννηση, τον έρωτα και τον θάνατο. Οι πηγές του νερού συμβολίζουν την ίδια την πηγή της ζωής, οι όχθες των ποταμών και των χειμάρρων, με την πλούσια βλάστηση που δημιουργείται εκεί, αποτελούν πάντα ένα ιδανικό σκηνικό ερωτικής έμπνευσης και δράσης, ενώ ακόμα και οι νεκροί εισέρχονταν στον κάτω κόσμο διασχίζοντας τον ποταμό Αχέροντα, με τη βάρκα του Χάροντα, ο οποίος χρέωνε έναν οβολό για το πέρασμα, τοποθετημένο κάτω από τη γλώσσα του νεκρού από τους πιστούς συγγενείς του. [wiki] Ο ίδιος ο Άδης είχε πέντε ποταμούς: Αχέρων (o ποταμός της θλίψης), Κωκυτός (o ποταμός του θρήνου), Φλεγέθων (o ποταμός που έχει πύρινες φλόγες), Λήθη (o ποταμός της λησμονιάς) και Στυξ (o ποταμός του μίσους).\nΟ ίδιος ο Ιλισσός, το ιερό του άστεως ποτάμι, δεν θα μπορούσε να αποτελεί εξαίρεση από τέτοιες παραδόσεις και ευελπιστούμε να διαπιστώσετε και εσείς προς το τέλος του ιδιαίτερου αυτού άρθρου μας, μια άγνωστη πτυχή του ποταμού. Την ανιδιοτελή προσφορά εκ μέρους του, τοποθεσιών, όπου παράνομα και νόμιμα ζευγάρια μπορούσαν να ζήσουν τον έρωτα τους. Μια παράδοση, η οποία όπως επίσης θα φανεί στο άρθρο μας, συνεχίζεται ακόμα και σήμερα.\nΟ ερωτικός Ιλισσός των μύθων\nΗ πλούσια και διαχρονική μας παράδοση, μας έχει παραδώσει ένα πλήθος ιστοριών, οι οποίες αποτελούν το σώμα της απύθμενης Ελληνικής Μυθολογίας. Σύμφωνα με αυτήν λοιπόν, στον Υμηττό κατοικούσε μια πλειάδα κατωτέρων θεοτήτων, όπως οι αμαδρυάδες, οι ορειάδες, οι ναϊάδες και οι δρυάδες. Μέσα από αυτό το σώμα της Ελληνικής Μυθολογίας, σταχυολογήσαμε τρεις ιστορίες οι οποίες εκτυλίχθηκαν στον Ιλισσό ποταμό και στο βουνό όπου πηγάζει, τον Υμηττό.\n- την ερωτική μάχη Αθηνάς και Ηφαίστου\n- την αρπαγή της Ωρειθυίας από τον Βορέα και\n- τον φόνο της Προκρίδος από τον Κέφαλο\nας δούμε τις τρεις αυτές ιστορίες πιο αναλυτικά.\nΗ ερωτική μάχη Αθηνάς και Ηφαίστου\nΣχετικός μύθος καταγράφει μια μέρα την θεά Αθηνά να κάνει το λουτρό της στα νερά του Ιλισσού. Εκείνη την στιγμή, όντας πιθανώς και γυμνή λογικά, δέχεται ερωτική επίθεση από τον Ήφαιστο ο οποίος φαίνεται ότι την είχε ερωτευτεί. Η Αθηνά δεν επιθυμούσε να συνευρεθεί με τον Ήφαιστο και για να τον αποφύγει αποφάσισε να ανηφορίσει προς τις πλαγιές του Υμηττού. Ο Ήφαιστος πεισματάρης όπως ήταν, την ακολούθησε και η Αθηνά στην προσπάθεια της να τον αποφύγει του πετάει το δόρυ της και τον τραυματίζει στο πόδι του αφήνοντας τον με την γνωστή αναπηρία του. Η αναπηρία αυτή του Ηφαίστου, του έδωσε το προσωνύμιο κουτσός θεός. Στα αρχαία η λέξη κουτσός αποδιδόταν ως κυλλός. Το σπέρμα του όμως πρόλαβε να πέσει πάνω στην Θεά και να την ακουμπήσει στο πόδι της. Εκείνη ευθύς αμέσως το σκουπίζει με ένα κομμάτι μαλλί (έριο - ύφασμα) και το σακούλι που σχηματίστηκε (η λέξη σάκος αποδιδόταν ως πήρα) το πέταξε στη γη (χθόνα), που με την σειρά του γονιμοποιήθηκε κι έτσι γεννήθηκε ο Εριχθόνιος, στην περιοχή Κύλλου Πήρα. Με λίγα λόγια από το περιεχόμενο του σακουλιού που περιείχε το σπέρμα του κουτσού θεού, όπου ως γνωστόν αυτά τα σακούλια τα ονομάζουμε όρχεις, γεννήθηκε ο μετέπειτα βασιλιάς των Αθηνών.\nΟ Εριχθόνιος, ο μυθικός βασιλιάς των Αθηνών, σύμφωνα με τη μυθολογία μας, ήταν μισός άνθρωπος και μισός φίδι. Η σύνδεση του με το φίδι ίσως σχετίζεται και με την γέννησή του κοντά σε πηγή, αφού ως γνωστόν οι χώροι του νερού, ειδικά οι πηγές, τα ποτάμια και τα πηγάδια, είναι προσφιλής τόπος διαμονής των νερόφιδων και όχι μόνο.\nΗ εκδοχή του μύθου που παρουσιάζουμε ετυμολογεί και την λέξη Κύλλου Πήρα, το οποίο είναι το αρχαίο τοπωνύμιο της σημερινής Καλοπούλας στον Υμηττό. Μάλιστα το τσιμεντένιο τοπογραφικό βάθρο, της Γεωγραφικής Υπηρεσίας Στρατού, που βρίσκεται στο ύψωμα πάνω από την πηγή, ονομάζεται ακόμα και σήμερα Κύρου Πήρα. Πρόκειται για ένα πασίγνωστο τριγωνομετρικό σημείο για κάθε Τοπογράφο, ειδικά αν έχει φοιτήσει στο Εθνικό Μετσόβιο Πολυτεχνείο, όπου υπάρχει και οπτική σύνδεση με αυτό και πραγματοποιούνται κάθε χρόνο σχετικές ασκήσεις εξοικείωσης των φοιτητών, με τις τοπογραφικές μεθόδους μετρήσεων.\nΣτην περιοχή Κύλλου Πήρα (Καλοπούλα) κατά την αρχαιότητα υπήρχε ένας από τους τρεις Πελασγικούς οικισμούς του Δυτικού Υμηττού (Κίκυννα και Αιξωνή οι άλλοι δύο). Στην περιοχή αυτή και στον Υμηττό κατέληξαν οι Πελασγοί μετά την εκδίωξη τους από την Ακρόπολη.\nΟ Ηρόδοτος [6.137.1] αναφέρει πως πριν την οριστική απέλαση των Πελασγών από την Αττική, τους είχε δοθεί χώρος για να κατοικήσουν στις παρυφές του Υμηττού, ως αντάλλαγμα του τείχους (Πελασγικό τείχος) που είχαν χτίσει στην Ακρόπολη:\nΠελασγοὶ ἐπείτε ἐκ τῆς Ἀττικῆς ὑπὸ Ἀθηναίων ἐξεβλήθησαν, εἴτε ὦν δὴ δικαίως εἴτε ἀδίκως: τοῦτο γὰρ οὐκ ἔχω φράσαι, πλὴν τὰ λεγόμενα, ὅτι Ἑκαταῖος μὲν ὁ Ἡγησάνδρου ἔφησε ἐν τοῖσι λόγοισι λέγων ἀδίκως:\nἐπείτε γὰρ ἰδεῖν τοὺς Ἀθηναίους τὴν χώρην, τὴν σφίσι αὐτοῖσι ὑπὸ τὸν Ὑμησσὸν ἐοῦσαν ἔδοσαν Πελασγοῖσι οἰκῆσαι μισθὸν τοῦ τείχεος τοῦ περὶ τὴν ἀκρόπολιν κοτὲ ἐληλαμένου, ταύτην ὡς ἰδεῖν τοὺς Ἀθηναίους ἐξεργασμένην εὖ, τὴν πρότερον εἶναι κακήν τε καὶ τοῦ μηδενὸς ἀξίην, λαβεῖν φθόνον τε καὶ ἵμερον τῆς γῆς, καὶ οὕτω ἐξελαύνειν αὐτοὺς οὐδεμίαν ἄλλην πρόφασιν προϊσχομένους τοὺς Ἀθηναίους. [Ηρόδοτος 6.137.1]\nΌπως έχει υποδείξει και ο Ρόμπερτ Γκρέιβς στους Ελληνικούς Μύθους του, αλλά και στην Λευκή Θεά του, οι ερωτικές αυτές μυθολογικές αναφορές, αναφέρονται στις εναλλαγές, συνήθως βίαιες, της εκάστοτε εξουσίας. Όπως αναφέρει χαρακτηριστικά:\nΗ μελέτη της Ελληνικής Μυθολογίας θα έπρεπε να αρχίζει με την εξέταση των θρησκευτικών και πολιτικών συστημάτων που υπήρχαν στην Ευρώπη πριν την άφιξη των αρείων εισβολέων από το Βορρά και από τη μακρινή Ανατολή. Αν κρίνουμε από τα τεχνουργήματα και τους μύθους που επέζησαν, η νεολιθική Ευρώπη στο σύνολό της είχε αξιοσημείωτα ομοιογενές σύστημα θρησκευτικών ιδεών βασιζόμενο στη λατρεία της πολυώνυμης Μητέρας Θεάς που ήταν επίσης γνωστή στη Συρία και στη Λιβύη.\nΗ Αρχαία Ευρώπη λοιπόν δεν είχε Θεούς, όπως μας πληροφορεί ο Ρόμπερτ Γκρέιβς στους Ελληνικούς του Μύθους. Ο τρόπος λειτουργίας των ανθρωπίνων κοινωνιών τότε ήταν ξεκάθαρος. Ο άνθρωπος εξαρτιόταν απόλυτα από την φύση και το ήξερε αυτό πολύ καλά. Η φύση με την σειρά της του έδειχνε ότι λειτουργούσε με τον εξής κυκλικό τρόπο: Γέννηση, Ωρίμανση, Θάνατος και ξανά Γέννηση, Ωρίμανση, Θάνατος. Η πρώτη και παντοτινή ιερή τριάδα του είδους μας. Ο ένας και μοναδικός τρόπος λειτουργίας της φύσης. Στο πρόσωπο της Σελήνης, του πανέμορφου αυτού ουράνιου σώματος, η λατρεία αυτή σχηματοποιήθηκε. Οι τρεις φάσεις της ταυτίστηκαν με τις τρεις φάσεις της Φύσης.\nΣε μια τέτοια εποχή που οι άνθρωποι γεννούσαν μύθους αλλά πρωταγωνιστούσαν και σε αυτούς, η γυναίκα κυριάρχησε στο θρησκευτικό σκέπτεσθαι, αφού ταυτίστηκε η ίδια με την θεά ως εξανθρωπισμένη Μεγάλη Μητέρα. Ήταν εκείνη που έδινε την Νέα Ζωή. Η Σελήνη πλέον μπορούσε να λατρεύεται σαν γυναίκα, της οποίας ο έμμηνος κύκλος είναι φυσιολογικά 28 ημερών, όσο ακριβώς διαρκεί και ένας πλήρης σεληνιακός κύκλος-μήνας.\nΥπό αυτό το πρίσμα η Ελληνική Μυθολογία, όντας στην ουσία μια προφορική καταγραφή της προϊστορικής εποχής στην Ελλάδα, αποκτά άλλο ενδιαφέρον. Οι ερωτοτροπίες δηλαδή μεταξύ των θεών και των θεαινών, μπορούν να εξηγηθούν με τους πολέμους εξουσίας μεταξύ των πιστών τους.\nΟι Πελασγοί και γενικά ο προ Μυκηναϊκός κόσμος ήταν κατά πλειοψηφία μητροκεντρικός. Έτσι λοιπόν η Θεά Αθηνά, η παρθένος Θεά, δηλαδή η ερωτικά ελεύθερη γυναίκα, αυτή που δεν βρίσκεται υπό ανδρός (υπ-ανδρεμένη δηλ. παντρεμένη) ελεύθερη να κάνει έρωτα με όποιον επιθυμούσε, έρχεται αντιμέτωπη με το νεοεμφανιζόμενο πατριαρχικό ιερατείο, συμβολιζόμενο με τον άνδρα Θεό της Τεχνολογίας, δηλαδή της Ύλης, Ήφαιστο. Ο άνδρας - πολεμιστής - αρχηγός της φυλής διεκδικεί πλέον με βία την γυναίκα - ιέρεια της Μεγάλης Μητέρας Θεάς. Τα ιερά της πέφτουν σε χέρια ανδρών και η ερωτική πράξη μετατρέπεται από ένα κοινώς διαδεδομένο κοινωνικό έθιμο σε μια διττότητα με δυο ακραίες τιμές. Στην μια άκρη η σύζυγος στο άλλο άκρο η πόρνη. Οι ιέρειες της ωστόσο, συνέχισαν μυστικά και υπόγεια τις παραδόσεις της, μέσα από τις λατρείες των νέων θηλυκών θεοτήτων (Αθηνά, Εστία, Δήμητρα, Αφροδίτη, Ήρα, Άρτεμις), όπου στην περίπτωση του Ιλισσού, για να επιστρέψουμε και στο ποτάμι σιγά σιγά, είχαν όλες τους ιερά και τόπους λατρείας, κατά μήκος της κοίτης του.\nΣτην περίπτωση της Αθηνάς με τον Ήφαιστο ωστόσο αξίζει να παρατηρήσουμε ότι δεν ολοκληρώθηκε η ερωτική πράξη, γεγονός που υποδηλώνει ότι τουλάχιστον εκεί, δηλαδή στις Πελασγικές κοινωνίες του Υμηττού, άργησε να επιβληθεί η νέα λατρεία. Πυρήνες αυτής της αντίδρασης, στην νέα πατριαρχική εξουσία, ήταν όπως αναφέραμε, οι τρεις Πελασγικοί οικισμοί, εις εκ των οποίων βρισκόταν στην περιοχή της Καλοπούλας, δίπλα στην περίφημη αυτή πηγή του Ιλισσού.\nΠερισσότερα για την Καλοπούλα λίγο πιο κάτω στο σχετικό κεφάλαιο: Ένα πορνείο στον Υμηττό.\n[Απολλώνιος ο Ρόδιος, Αργοναυτικά 1, 215 // Απολλόδωρος, Βιβλιοθήκη 3,15,2 // Νόννος, Διονυσιακά 39, 190]\nΟ Βορέας ή Βορρέας, η προσωποποίηση του βόρειου ανέμου, κατά την Ελληνική μυθολογία, ήταν αδελφός του Ζέφυρου (δυτικού ανέμου), του Εύρου (νοτιοανατολικού ανέμου) και της Όστριας (νότιου ανέμου). Παρουσιαζόταν ως ένας πολύ δυνατός, αλλά θυμωμένος άνδρας. Συνήθως απεικονιζόταν ως ένας φτερωτός, με φτερά στην πλάτη αλλά και στα πόδια, μεγάλος σε ηλικία, άντρας με πυκνά μαύρα μαλλιά και γένεια, κρατώντας κάποιες φορές ένα κοχύλι και συνήθως με έναν φουσκωτό, από τον αέρα, μανδύα.\nΟ Βορέας σε μια επιδρομή του στην Αθήνα, ερωτεύτηκε παράφορα την κόρη του βασιλιά της Αθήνας Ερεχθέα, Ωρείθυια. Στην αρχή προσπάθησε να την φλερτάρει και να την πείσει να τον παντρευτεί αλλά αυτή αρνήθηκε τις προτάσεις του. Έξαλλος, αποφάσισε να την πάρει με την βία, αφού η βία του φάνηκε πιο λογική. Ενώ η Ωρείθυια έπαιζε και μάζευε άνθη στον Ιλισσό την απήγαγε, την κάλυψε μέσα σε ένα μαύρο νέφος και την βίασε. Τη μετέφερε στη Θράκη και έκανε 6 παιδιά μαζί της, τον Αίμο, το Βούτη, το Λυκούργο, την Κλεοπάτρα, τη Χιόνη και τους δυο Βορεάδες Αργοναύτες, τον Ζήτη και τον Καλάι. [wiki]\nΣτο ίδιο πνεύμα ανάλυσης με την ιστορία του Ηφαίστου και της Αθηνάς, παρατηρούμε και εδώ μια ιστορική επίθεση πατριαρχικών φυλών από τον Βορρά στην Αττική, όπου θύματα έπεσαν οι γυναίκες των Αθηναίων, οι οποίες εκλάπηκαν αυτή την φορά και λογικά λειτούργησαν ως πόρνες υπό την νέα εξουσία. Αυτή η μάχη πρέπει να δόθηκε στον Ιλισσό, στο ύψος του Μετς, όπου οι αρχαίοι μας πρόγονοι είχαν τοποθετήσει και βωμό του Βορέα, στο σημείο όπου λέγεται ότι την άρπαξε.\nΑξίζει να αναφέρουμε ότι το μοτίβο της αρπαγής της νεαρής κοπέλας δίπλα σε ποτάμια, ακρογιαλιές και κρήνες, από έναν εν δυνάμει εραστή της, επαναλαμβάνεται σε πολλούς μύθους:\nΣτην ακρογιαλιά με τις φίλες της έπαιζε η Ναυσικά, όταν συνάντησε τον Οδυσσέα, η Ευρώπη που την άρπαξε ο Δίας παίρνοντας τη μορφή ταύρου, η Αύγη που έπεσε θύμα βιασμού από τον Ηρακλή σε μια κρήνη, η εγγονή του Μίνωα Απημοσύνη που έπεσε στην αγκαλιά του Ερμή, όταν γλίστρησε πάνω στα φρεσκογδαρμένα δέρματα που έριξε μπροστά στα πόδια της ο θεός, την ώρα που η κοπέλα γύριζε από τη βρύση με το σταμνί στον ώμο (Απόλλ. 3.2.1), η Κυρήνη που την άρπαξε από τις όχθες του Πηνειού ποταμού ο Απόλλωνας, οδηγώντας την στη Λιβύη, η Κορωνίδα, κόρη του Φλεγύα, βασιλιά των Λαπιθών, την οποία αποπλανά στις όχθες της λίμνης Βοίβη, κοντά στην πόλη Λακέρεια και με την οποία αποκτά τον Ασκληπιό, η Αίθρα, κόρη του βασιλιά της Τροιζήνας Πιτθέα και εγγονή του Πέλοπα, που ύστερα από όνειρο που είδε και στο οποίο η θεά Αθηνά της έβαλε την επιθυμία να επισκεφθεί το γειτονικό νησί Σφαιρία και να προσφέρει θυσία στον ήρωα Σφαίρο, τον ηνίοχο του Πέλοπα, την οποία κάνει δική του ο Ποσειδώνας, η δρυάδα Ευρυδίκη, σύζυγος του Ορφέα, την οποία κυνήγησε στις όχθες του Πηνειού ο περίφημος κυνηγός Αρισταίος, γιος του Απόλλωνα και της Κυρήνης, η Νηρηίδα Θέτιδα, που πριν από τον γάμο της με τον Πηλέα παγιδεύτηκε στη σπηλιά όπου πήγαινε να κοιμηθεί τα μεσημέρια στο ακρωτήριο Σηπιάς, που ονομάστηκε έτσι γιατί η ένωσή τους ολοκληρώθηκε όταν η θεά μεταμορφώθηκε σε σουπιά, αφού προηγουμένως, όσο ο Πηλέας την κυνηγούσε, είχε μεταλλαχθεί σε φωτιά, νερό, λιοντάρι, φίδι, η Ιπποθόη, κόρη του Μήστορα και εγγονή του Πέλοπα, που την άρπαξε ο Ποσειδώνας και ενώθηκε μαζί της στα νησιά Εχινάδες. Και όπως η Ωρείθυια ήταν μαζί με άλλες κοπέλες που έτρεξαν να ενημερώσουν τον πατέρα της Ερεχθέα των Αθηνών, έτσι και η Περσεφόνη ήταν μαζί με άλλες Νύμφες, όταν, την ώρα που μάζευαν λουλούδια στην πεδιάδα της Έννας στη Σικελία, την άρπαξε ο Άδης. Στην πολύ γνωστή παράσταση από τον βασιλικό τάφο της Βεργίνας (366 π.Χ.) η νύμφη Κυάνη απεικονίζεται έντρομη, πεσμένη στα γόνατα. [πηγή]\nΟ φόνος της Προκρίδος από τον Κέφαλο\nΈνας ακόμα αρχαίος μύθος αναφέρεται ότι εκτυλίχθηκε στην περιοχή του Ιλισσού και του Υμηττού, όπου πηγάζει. Πρόκειται για τον φόνο της Προκρίδος, κόρης του βασιλιά της Αθήνας Ερεχθέα, από τον άντρα της τον Κέφαλο, μια συγκινητική ιστορία ενός ζεύγους που ενώ αγαπιόντουσαν, οι έριδες της αμφιβολίας για την ερωτική τους πίστη οδήγησαν σε φονικό. Όπως πολύ ποιητικά μας σώζει ο Οβίδιος στις Μεταμορφώσεις του η ιστορία έχει ως εξής [Οβιδίου, Μεταμορφώσεις, VII, 694-865, Μετάφραση Θεόδωρος Τσόχαλης]:\nΉταν η Πρόκρις, αδελφή τούτη της αρπαγμένης Ωρειθυίας,\nεάν το κάλλος και το ήθος των δυο θέλεις να παραβάλεις\nν’αρπαχθεί ήταν αυτή πιο άξια. Ο Ερεχθεύς ένωσε τούτη μ’εμέ.\nΟ έρως ένωσε τούτη μ’εμέ. Ευδαίμων λεγόμουν και ήμουν,\nκαι τώρα ακόμα έτσι θα ‘μουν, οι θεοί όμως αλλιώς θελήσαν.\nΜετά τους άγιους γάμους μας ήταν δεύτερος μήνας,\nκι εγώ άπλωνα για κερασφόρα ελάφια δίχτυα\nκι απ’την ακραία κορφή του ωραίου Υμηττού όρους,\nπου ανθεί πάντα, η χρυσαφένια Αυγή (Aurora), το σκότος σπρώχνοντας πέρα,\nτο πρωί μ’είδε και με αρπάζει χωρίς να θέλω.\nΜου επιτρέπεται να ειπώ αλήθεια, με της θεάς την εύνοια,\nαν κι είχε ρόδινη όψη περίβλεπτη όντας,\nαν και κρατάει τούτη τα όρια μεταξύ νύχτας και της ημέρας,\nαν και τρεέφεται με υγρό νεκτάρειο,\nεγω την Πρόκρι πάντα αγαπούσα, η Πρόκρις ήταν μεσ’ στην καρδιά μου,\nστο στόμα μου ηταν η Πρόκρις πάντα.\nΚάπως έτσι λοιπόν στα κυνήγια του στον Υμηττό ο Κέφαλος συναντούσε την Αύρα σπέρνοντας τις αμφιβολίες στην Προκρίδα η οποία άρχιζε να τον υποψιάζεται. Εδώ καλέ μου αναγνώστη ίσως σκέφτηκες και εσύ ότι αυτή η Αύρα ήταν ίσως μια ιέρεια της Πανδήμου Αφροδίτης, στην περιοχή της Καλοπούλας, όπου υπήρχε και λατρευτικός χώρος της. Άλλωστε το ειδυλλιακό τοπίο σε συνδυασμό με την απόσταση από την πόλη και τα περίεργα μάτια ευνοούσε κάτι τέτοιο. Ίσως βέβαια και να αδικούμε τον Κέφαλο, ο οποίος θα μπορούσε να είναι κάλλιστα ένας πιστός σύζυγος. Το να μείνουμε με την αμφιβολία έχει και αυτό την ομορφιά του. Άλλωστε η γοητεία της μυθολογίας μας έγκειται στο γεγονός της πολυεπίπεδης προσέγγισης της και όχι στην μονοσήμαντη ερμηνεία της.\nΣυνεχίζοντας στον μύθο μας, μια μέρα η Πρόκρις αποφάσισε να ακολουθήσει μυστικά τον Κέφαλο στο κυνήγι του, για να τον πιάσει στα πράσα κυριολεκτικά.\nΤο φως της μέρας της επομένης είχε απωθήσει τη μαύρη νύχτα και εγώ βγαίνω,\nπάω στα δάση θεριά νικώντας, κι όντας στη χλόη είπα:\nΑύρα, έλα να θεραπεύσεις τον κάματο μου!\nΚαι ανάμεσα σ’αυτά τα λόγια μου φάνηκε ότι άκουσα ξάφνου,\nκι’εγώ δεν ξέρω τι στενάγματα. Αλλ’ όμως είπα: Έλα καλλίστη,\nέξαφνα φύλλα πέφτοντας, κάναν ήπιο θόρυβο και καθώς νόμισα πως είναι αγρίμι,\nτο φτερωτό μου έριξα ακόντιο. Ήταν η Πρόκρις κι έχοντας τραύμα μέσα στο στήθος,\nΜόλις κατάλαβα πως της δικής μου πιστής συζύγου η φωνή είναι,\nξετρελαμένος μ’ορμή μεγάλη στη φωνή τρέχω,\nημιθανή αυτήν, με ρούχα καταβρεγμένα μ’αίμα βαμμένα\nκαι το δικό της δώρο απ’το τραύμα να τραβά,\nβρίσκω εγώ ο έρμος\nκαι το κορμί της, πιο αγαπημένο κι απ’το δικό μου,\nανασηκώνω στην αγκαλιά μου και αφού έσκισα από το στήθος το φόρεμα της,\nδένω το τραύμα κι ευθύς πασχίζω να σταματήσω εγώ το αίμα,\nκαι ικετεύω να μη μ’αφήσει να γίνω ανόσιος με την θανή της.\nΑν και δεν είχε αυτή δυνάμεις κι ενώ μελλόταν να αποθάνει\nμε βία είπε τα λόγια τούτα:\nΣτους ιδικούς μας όρκους του γάμου παρακαλώντας σε ικετεύω\nκαι στους θεούς μας και στους ουράνιους, και σ’όσα πήρα καλά από σένα,\nκαι στη δική μας μεγάλη αγάπη, που μένει ακόμα τώρα που φεύγω,\nπου της θανής μου είναι αιτία,\nνα μην αφήσεις να μείνει μέσα στους θαλάμους μας αυτή η Αύρα (Auram).\nΤα σπαρακτικά λόγια της Προκρίδος στο τέλος της ζωής της είναι ξεκάθαρα. Ζητά από τον Κέφαλο να μην πάρει, αυτή η Αύρα, την θέση της μέσα στο σπίτι. Η Πρόκρις πεθαίνει με την επιθυμία να σεβαστεί την μνήμη της, ο νόμιμος άνδρας της, ο Κέφαλος. Ας σημειώσουμε επίσης εδώ ότι η Πρόκρις είναι αδελφή της Ωρειθυίας, η οποία κλάπηκε όπως αναφέραμε από τον Βορέα στον Ιλισσό.\nΈνα πορνείο στον Υμηττό\nΗ Καλοπούλα της Καισαριανής είναι ίσως η πιο γνωστή πηγή στον Υμηττό, όμως λίγοι την συνδέουν με τον Ιλισσό, μιας και σήμερα το ποτάμι έχει εξαφανιστεί από τα μάτια των κατοίκων της Αθήνας. Η πηγή της Καλοπούλας λοιπόν, όπως και η πηγή που βρίσκεται πάνω από το εκκλησάκι της Ανάληψης (Τρύπια εκκλησία) είναι δυο ενεργές και σήμερα πηγές του Ιλισσού. Το νερό αυτών των πηγών, όταν δεν το συγκρατεί η Φιλοδασική Ένωση Αθηνών για να ποτίζει τα φυτεμένα δέντρα και τις καλλιέργειες της Μονής Καισαριανής, του ευρύτερου Αισθητικού Δάσους, καταλήγει στο Μεγάλο Ρέμα Καισαριανής, έναν κλάδο του Ιλισσού, γνωστός και ως Καισαριανιώτικος Ηριδανός.\nΗ τοποθεσία όπου βρίσκεται σήμερα το αναψυκτήριο του Δήμου Καισαριανής ονομαζόταν στην αρχαιότητα, όπως έχουμε ήδη αναφέρει, Κύλλου Πήρα. Ίσως η ίδια η ονομασία της Καλοπούλας να προέρχεται από την παραφθορά αυτού του ονόματος (Κύλλου Πήρα = Κάλο Πούλα). Δίπλα στην πηγή της Καλοπούλας, σύμφωνα με ιστορικές πηγές, λειτουργούσε λατρευτικός χώρος της Αφροδίτης, κατάλοιπο της εποχής των Πελασγών.\nΣε μια χαμένη τραγωδία του Αριστοφάνη με το όνομα Κένταυρος, αναφέρει χαρακτηριστικά [Fragmenta Comicorum Graecorum, August Meineke, 1839, Τόμος 1, Σελίδα 281]:\nτο δε πορνείον Κύλλου Πήρα\nΟ δε Ησύχιος που μας σώζει και το προηγούμενο απόσπασμα αναφέρει ακόμα:\nέστι γαρ χωρίον Αθήνησιν επηρεφές και κρήνη.\nαντί δε του πέραν πήραν έφη\nΕπίσης άλλη μια σχετική αναφορά γίνεται από τον Φώτιο [Φώτιος p.185,21]. Αναφέρει σχετικά:\nΚυλλού Πήραν: η Πήρα χωρίον προς τω Υμηττώ,\nεν ω ιερόν Αφροδίτης και κρήνη εξ ής αι πιούσαι ευτοκούσι\nκαι αι άγονοι γόνιμοι γίνονται\nΟ Φώτιος βλέπουμε ότι διασώζει και μια παράδοση για την ευγονικότητα των υδάτων της Καλοπούλας. Μια ευγονικότητα που συνδέεται με τις πανάρχαιες ερωτοκεντρικές λατρείες της περιοχής. Στο σημείο αυτό, ας μας επιτραπεί ακόμα μια λογική αλλά παράλληλα τολμηρή σκέψη. Η σύνδεση της γονιμοποίησης με το νερό, με τον αέρα και με άλλες φυσικές αιτίες και φαινόμενα, υποκρύπτει στον μυθολογικό πυρήνα αυτών των ιστοριών, ερωτικές πράξεις. Άλλωστε καμία γυναίκα δεν έμεινε ποτέ έγκυος από τα στοιχεία της φύσης και κατ επέκταση χωρίς την επαφή με έναν άνδρα. Επομένως η γονιμότητα που έδινε η πηγή, με μια λογική εξήγηση πρέπει να οφείλεται στις εκεί συνευρέσεις των δύο φύλων, εξ ου και η διασημότητα της πηγής, μιας και από ότι φαίνεται πολλές γυναίκες ανέβαιναν εκεί για να δουν "αποτελέσματα". Δεδομένου ότι πήγαιναν γυναίκες για να μείνουν έγκυες μπορούμε να συμπεράνουμε ότι εδώ δεν έχουμε να κάνουμε με πορνείο, όπως το εννοούμε σήμερα, αλλά με έναν χώρο όπου οι γυναίκες αυτές μπορούσαν και είχαν την πρωτοβουλία των κινήσεων, ακόμα και των επιλογών.\nΣώζεται μάλιστα και ένα δημοτικό τραγούδι, της Χριστιανικής εποχής μάλιστα, που συνδέει ένα μικρό κορίτσι δώδεκα χρονών, που ήθελε να γίνει καλόγρια, με ένα ερωτικό κάλεσμα σε μια πηγή (αντελικό είναι το μέρος που αντλούσαν νερό). [Γιάννης Κορίδης, Τα ωραιότερα Δημοτικά τραγούδια, Τόμος Γ', Της Αγάπης και του Έρωτα, σελ.99]\nΓιε μ' τα σταυροδρόμια πιάνει καί πουλάει κρασί.\nΠέρασ' ένας, πέρασ' άλλος, πέρασα καί γω ο καημένος.\n-Καλογρίτσα μ', καλογρίτσα μ', πόσο το κρασί;\n-Καλογρίτσα μ', κι αν μεθύσω πού θα κοιμηθώ;\n-Πάμε πέρα στο κελί μου καί στ' Αντελικό.\nΣ' όχω πέρδικα ψημένη καί γλυκό κρασί,\nΑκόμα και μέχρι πολύ πρόσφατα, οι παλαιοί Αθηναίοι θα το θυμούνται, ότι υπήρχε η παράδοση πως τα νερά της Καλοπούλας προσέφεραν γονιμότητα και τεκνογονία στις γυναίκες που την επισκέπτονταν και έπιναν από το νερό της, συνεχίζοντας έτσι με αυτόν τον ιδιαίτερο τρόπο, τις παραδόσεις του τόπου.\nΌπως παρατηρούμε η ευγονία της συγκεκριμένης πηγής έχει βαθιές ρίζες, από τα ερωτικά ήθη των Πελασγών της αρχαιότητας, μέχρι τους σύγχρονους κατοίκους της Καισαριανής και όχι μόνο. Ακόμα και στην περίφημη πηγή του Κριού, στην Μονή Καισαριανής, το νερό ακόμα και σήμερα βγαίνει από το στόμα ενός κριαριού, το οποίο είναι γονιμικό σύμβολο και το ιδεόγραμμα του οποίου υποδηλώνει, πέρα από τα κέρατα του κριαριού και τα θηλυκά γεννητικά όργανα.\nΗ μύηση του νεαρού Φαίδρου, από τον Σωκράτη, στα ερωτικά, στις όχθες του Ιλισσού\nΚατηφορίζοντας από τον Υμηττό και φτάνοντας πάλι στην περιοχή όπου ο Βορέας άρπαξε την Ωρείθυια έχουμε μια ακόμα ερωτική ιστορία που έλαβε χώρα εκεί. Την μύηση του νερού Φαίδρου από τον Σωκράτη, στα ερωτικά. Πληροφορίες για αυτό το γεγονός αντλούμε από τον ομώνυμο διάλογο του Πλάτωνα Φαίδρο.\nΣτο έργο του Φαίδρος ο Πλάτων πραγματεύεται κυρίως το θέμα του έρωτα. Ή για να είμαστε πιο ακριβόλογοι, την τέχνη του έρωτα. Τα κεντρικά ζητήματα που αναδεικνύει ο διάλογος είναι δύο:\n- τι είναι ο έρωτας και\n- πώς διαμορφώνεται ο λόγος που θα επιχειρήσει την απάντηση στο προαναφερόμενο ερώτημα και συνακόλουθα, ποια είναι τα χαρακτηριστικά ενός επιτυχημένου λόγου.\nΟ διάλογος λοιπόν διαπραγματεύεται την ρητορική και τον έρωτα. Ο Πλάτωνας συνδέει περίτεχνα τα δυο αυτά άσχετα φαινομενικά μεταξύ τους θέματα με τέτοια φυσικότητα όπως το να κάνουμε έναν περίπατο σε ένα όμορφο ποτάμιο τοπίο, που αποτελεί και το πεδίο τέλεσης του διαλόγου.\nΌπως έχει επισημάνει σχετικά και στις ομιλίες του ο Γιώργος Τσαγκρινός, η δύναμη του λόγου και η σωστή χρήση των λέξεων οδηγεί στην ερωτική έλξη. Άλλωστε στο μελλοντικό χρόνο το ρήμα λέγω τρέπεται σε ερώ.\nΟ συγκεκριμένος διάλογος που γίνεται μεταξύ του Σωκράτη και του νεαρού Φαίδρου του Μυρρινούσιου, θερμού μαθητή του σοφιστή Λυσία αλλά και του φιλοσόφου Σωκράτη, γίνεται στις όχθες του Ιλισσού σε συγκεκριμένο σημείο, γεγονός που δεν μπορούμε να το αποδώσουμε σε τυχαία επιλογή του Πλάτωνα, αλλά σε μια ταυτόχρονα συμβολική και αλληγορική επιλογή.\nΗ μεν συμβολικότητα της επιλογής εξηγείται με την αντιστοιχία του ευρύτερου χώρου, ως ποταμού ζωοδότη, με τον επίσης τροφό της ζωής έρωτα. Η δε αλληγορική με την υπονοούμενη γειτνιάζουσα λειτουργία δυο Αθηναϊκών Γυμνασίων, όπου ως γνωστόν, σύχναζαν οι νέοι εραστές με τους ερωμένους τους. Πρόκειται δηλαδή για ένα σημείο όπου τα ερωτικά δρώμενα δεν ήταν σπάνια, ειδικά μεταξύ των ανδρών.\nΣτο σημείο αυτό θεωρούμε σκόπιμη μια αναφορά σχετικά με τον εραστή και τον ερωμένο. Το κείμενο που ακολουθεί είναι αποσπάσματα από το βιβλίο του M.H.E.MEIER και του L.R.DE POSEY: Ο "ΕΛΛΗΝΙΚΟΣ ΕΡΩΤΑΣ" στην Αρχαιότητα, από τις εκδόσεις Περίπλους.\nΚατά κανόνα, υπήρχε μεγάλη διαφορά ηλικίας μεταξύ του εραστή και του ερωμένου [Πλάτων, Φαίδρος, 240 b.]. Ο ερωμένος ήταν ένα αγόρι, ωστόσο όχι τόσο νεαρό που να θεωρείται παιδί, αλλά ήδη στην ηλικία της εφηβείας [Πλάτων, Συμπόσιο, 181 d.]: ένα μειράκιον. Κι όμως, σύμφωνα με τη διαίρεση των ηλικιών κατά τον Ιπποκράτη [Φίλων, De mundi opific., π. 18 c.], η εφηβεία εκτείνεται από τα δεκαπέντε έως τα εικοσιένα έτη: τέτοια έπρεπε λοιπόν να είναι η συνήθης ηλικία του ερωμένου. Εξάλλου, κανένας νόμος δεν υπεράσπιζε, όπως ανέφερε ο Πλάτων [Πλάτων, Συμπόσιο, π. 181.], τον έρωτα προς αγόρια πιο νεαρά, ούτε όμως και επέβαλε να συνδέεται κανείς μονάχα με εκείνους που ήταν ήδη απόλυτοι κύριοι των αποφάσεών τους. Εικάζεται όμως ότι οι πιο τίμιοι άνδρες επέβαλαν αυθόρμητα στον εαυτό τους αυτή την υποχρέωση.\nΤο ότι συνήθως οι ερωμένοι είχαν την ηλικία αυτών που αποκαλούντο μειράκια, είναι πράγμα που δεν θα ήταν δύσκολο να αποδείξουμε, όχι μόνο με τα μειράκια κινούμενα στα κωμικά ποιήματα του Ευπόλιδος και του Θεόπομπου [Εύπολις, π. 106, Runck ; Θεόπομπος, στα σχόλια του Πίνδαρου, Πυθ. ΙΙ, 75 ; Αριστοφάνης, Σφήκες, 687, Βάτραχοι, 1082.] και με τις προαναφερθείσες αναφορές του Κορνήλιου Νέπωτος [Κορνήλιος Νέπος, Βίος Αλκιβιάδου.], αλλά και με πολλούς πλατωνικούς διαλόγους [Πλάτων, Χαρμίδης, 3 ; Αλκιβιάδης, π. 123 ; Φαίδρος, 237 b.], όπου βλέπουμε ότι οι λέξεις φιλομείραξ και φιλομειράκιος χρησιμοποιούντο για να περιγράψουν τους εραστές μιας τέτοιου είδους ερωτικής σχέσης. Θα ξαφνιαζόταν κανείς από το γεγονός ότι ο Σωκράτης επεδίωξε την αγάπη του Αλκιβιάδη που ασφαλώς ήταν ακόμη πολύ ωραίος, το πηγούνι του όμως είχε ήδη καλυφθεί με γένια [Πλάτων, Πρωταγόρας, initio.], και για το ότι ο ποιητής Αγάθων και ο φιλόσοφος Ζήνων, ήδη στην ηλικία περίπου των σαράντα ετών, μπόρεσαν να αγαπηθούν, ο πρώτος από τον Ευριπίδη [Aelianus, Ποικίλη Ιστορία, ΧΙΙΙ, 4 ; Πλούταρχος, Ερωτικός, 24.] και ο δεύτερος από τον Παρμενίδη [Πλάτων, Παρμενίδης, § 2, 35.]. Ο Ευριπίδης σχολίασε τον έρωτά του για τον Αγάθωνα: «Και το φθινόπωρο καλό είναι!»\nΑπό την άλλη πλευρά, κατά κανόνα δεν έπρεπε ο εραστής να ξεπερνά τα σαράντα, ή θα έπρεπε τουλάχιστον να είναι ακόμη εν ηλικία. Αυτό προκύπτει από την έκφραση του Θεόπομπου [Σχόλια του Πίνδαρου, Πυθ., ΙΙ, 75.] ηλικώταις και επίσης από τον αττικό νόμο που απαγόρευε στους άνδρες εν ηλικία την είσοδο σε γυμνάσια όπου σύχναζαν αγόρια και που απαιτούσε για τον χορό των παιδιών ο χορηγός να είναι τουλάχιστον σαράντα ετών [Αισχίνης, Κατά Τιμάρχου, π. 35, 39.]. Δεν έλειπαν όμως και εξαιρέσεις, όπως ο γέρων πυροπίπης [Αριστοφάνης, Ιππότες, v. 408.] που παρακολουθούσε με φθόνο έναν όμορφο νεαρό.\nΑπό πλευράς του εραστή, υπήρχε επιφύλαξη και φιλαρέσκεια. Θεωρείτο αισχρό οι εραστές να συζητούν με άλλους νεαρούς που θα μπορούσαν να αποτελέσουν αντικείμενο πόθου [Πλάτων, Συμπόσιο,184 a.], αν και αυτή ήταν η κύρια αιτία διενέξεων [Aelianus, Ποικίλη Ιστορία, ΙΙ, 21.] μεταξύ του ποιητή Αγάθωνα και του εραστή του Παυσανία. Η συμφιλίωση όμως ήταν τόσο γλυκιά ώστε, κατά τα λόγια του Ιέρωνα, βασιλέως των Συρακουσών, αποτελεί το έναυσμα για μια νέα αρχή [Ξενοφών, Ιέρων, Ι, 35.].\nΤέλος, στο παίγνιο του κότταβου, όταν το κρασί χυνόταν από ψηλά σε μπακιρένιο σκεύος από κούπα που ύψωναν οι παίχτες όσο ψηλότερα μπορούσαν, ο εραστής πρόφερε το όνομα του αγαπημένου του προσώπου και, ανάλογα με τον ήχο που έκανε η πτώση του υγρού, έψαχνε μυστηριακές ενδείξεις που θα του αποκάλυπταν τα αισθήματα του ερωμένου του [Αθήναιος, XV, 668 d.].\nΑν αυτά δεν αποτελούσαν παρά μόνο μερικές μεμονωμένες πράξεις, θα μπορούσαμε να αρκεστούμε στην εξήγηση που θέλει την ερωτική έλξη για αγόρια μια περίεργη παρά φύσιν ανωμαλία. Αλλά όταν βλέπουμε ένα έθνος σύσσωμο να μοιράζεται αυτά τα συναισθήματα και να διαπράττει αυτές τις πράξεις· όταν βλέπουμε ότι ούτε κατά την άσκηση τέτοιων πράξεων, ούτε κατά την εκδήλωση τέτοιων συναισθημάτων φοβάται κανείς το φως της ημέρας και τα βλέμματα των ανθρώπων· ότι, αντίθετα, αυτά τα διαπράττει κανείς δημοσίως και με πλήρη ελευθερία· ότι μια τέτοια συμπεριφορά δεν στιγματίζει κανέναν και μάλιστα τιμάται από τους περισσότερους· ότι δικαιολογούμε τις πιο μεγάλες αταξίες από πάθος και τις δυστυχίες που μπορούν να προκύψουν σαν ακούσιες και άδικες ατυχίες, σαν συμφορές [Λυσίας, Κατά Σίμωνος, σσ. 135, 153.]· τότε καθίσταται απαραίτητο, αν θέλουμε να κατανοήσουμε πραγματικά περί τίνος πρόκειται, να επεκτείνουμε την έρευνα και να μελετήσουμε την ιστορία αυτών των σχέσεων σε διαφορετικές εποχές και σε διαφορετικά γένη και φυλές που συνιστούσαν το ελληνικό έθνος.\nΣτο σημείο αυτό, θεωρούμε σκόπιμο να παραθέσουμε δυο αποσπάσματα του καθηγητή Λιαντίνη, από το βιβλίο του Γκέμμα, που αφορούν τον Φαίδρο και τον Σωκράτη:\nκαι σε κάποιο άλλο σημείο στο ίδιο βιβλίο:\nΜακρυγιάννης. Αλλά δε νταγιαντώ η κακοήθεια της ζωής να\nΚάπως έτσι λοιπόν, στις όχθες του Ιλισσού, ένα ζεστό καλοκαιρινό μεσημέρι, 2.500 χρόνια πριν, ο Σωκράτης μύησε τον νεαρό Φαίδρο στα ερωτικά.\nΣτην ίδια περιοχή, όπως έχουμε προαναφέρει, εκατέρωθεν της κοίτης του Ιλισσού, λειτουργούσαν τα δυο από τα τρία γυμνάσια των αρχαίων Αθηνών, το μεν Λύκειο απέναντι από το Καλλιμάρμαρο και το δε Κυνόσαργες λίγο πιο Νοτιοδυτικά (Βουλιαγμένης και Καλλιρρόης). Το τρίτο ήταν στην περιοχή της Ακαδημίας Πλάτωνος. Εκεί στις όχθες του Ιλισσού, ανάμεσα στο Λύκειο και το Κυνόσαργες, χώροι όπου ασκούνταν γυμνοί οι νέοι, υπό το άγρυπνο βλέμμα των εραστών τους, έλαβε χώρα και ο διάλογος.\nΤα Μυστήρια εν Άγραις\nΑρκετοί μελετητές υποστηρίζουν ότι, τα Μυστήρια εν Άγραις ιδρύθηκαν με στόχο την μύηση του Ηρακλή, ο οποίος επιθυμούσε να συμμετάσχει στις τελετουργίες προς τιμή της Θεάς. Τα μυστήρια αυτά τελούνταν κατά τον μήνα Ανθεστηριώνα (Φεβρουάριο) στην Άγρα, ή Αγραί στις όχθες του Ιλισσού. Σύμφωνα με την μυθική αιτιολόγηση της, η γιορτή θεσπίστηκε προκειμένου να μυηθεί ο Ηρακλής πού δεν είχε δικαίωμα ως μη Αθηναίος. Πιθανολογείται πάντως πως κατά τη διάρκεια των Μικρών Μυστηρίων, όπως αυτά καλούνταν, αφού ήταν προπαρασκευαστικά για τα Μεγάλα της Ελευσίνος, δινόταν παράσταση τελετουργικού δράματος, που είχε να κάνει με τη γέννηση ή το θάνατο ή τη δεύτερη γέννησή του Διονύσου, ή ακόμα την ένωσή του με την Κόρη. Σώζεται επίσης ότι τελούνταν καθαρτήριες τελετές, οι οποίες περιλάμβαναν κι ένα καθαρτήριο λουτρό στον Ιλισσό. Να αναφέρουμε επίσης εδώ ότι στο Γυμνάσιο της περιοχής, το Κυνόσαργες, αθλούνταν οι μη Αθηναίοι μέχρι και τα ιστορικά χρόνια.\nΑυτά τα μυστήρια, όπως και της Ελευσίνος, ήταν αφιερωμένα στην Δήμητρα και την Κόρη. Ήταν μυστήρια τα οποία ερχόντουσαν από τις μητρογραμμικές παραδόσεις. Η μύηση του Ηρακλή, ενός κατ εξοχήν Δωρικού ήρωα, δηλαδή πατρογραμμικού, έχει ενδιαφέρον δεδομένης της σύνδεσης των Δωριέων με την ανδρική ομοφυλοφιλία.\nΕπανερχόμενοι και πάλι με αποσπάσματα από το βιβλίο του M.H.E.MEIER και του L.R.DE POSEY: Ο "ΕΛΛΗΝΙΚΟΣ ΕΡΩΤΑΣ" στην Αρχαιότητα, από τις εκδόσεις Περίπλους, διαβάζουμε:\n...Οι μύθοι που ανακαλέσαμε στο προηγούμενο κεφάλαιο ήδη μας δείχνουν λίγο πολύ ποιες είναι οι ελληνικές φυλές και πόλεις που θα πρέπει να μελετήσουμε όσον αφορά την συνήθεια της ερωτικής σχέσης με αγόρια. Ο Απόλλωνας δεν είναι ο θεός και ο Ηρακλής ο ήρωας της δωρικής φυλής [Σχετικά με τη δωρική παιδεραστία, βλ. Müller, Dorier, II, 290 κ. εξ.]; Κι όμως, αυτά είναι τα πρόσωπα που οι μύθοι μας παρουσιάζουν σαν ιδιαιτέρως επιδιδόμενα στην ερωτική σχέση με αγόρια. Επομένως, θα ξεκινήσουμε τη μελέτη μας από τα κράτη της δωρικής φυλής.\nΕδώ λοιπόν έχουμε μια "ένωση" ή αν τολμήσουμε να πούμε μια "ειρήνη" με τις δυο παραδόσεις. Ο έρωτας άλλωστε στις αυθεντικές του τιμές, ενώνει. Στην συγκεκριμένη περιοχή λοιπόν εντοπίζουμε στοιχεία από τις μητρογραμμικές κοινωνίες αλλά και τις πατρογραμμικές, σε αντιστοιχία με την ξεκάθαρα τεκνογονική ερωτική συνεύρεση των ετερόφυλων στο χωρίον Κύλλου Πήρα. Ο Ιλισσός τα χωράει όλα λοιπόν.\nΚλείνοντας με τις δωρικές παραδόσεις της περιοχής αναφέρουμε και την σχετική ιστορία όπου κατά την παράδοση, κοντά στο ποταμό Ιλισσό, τοποθετείται το μέρος όπου φονεύθηκε εκούσια ο φιλόπατρις Βασιλεύς της Αθήνας Κόδρος, από τους Δωριείς οι οποίοι είχαν στρατοπεδεύσει στην περιοχή. Πριν εκστρατεύσουν είχαν ζητήσει χρησμό από το μαντείο των Δελφών που τους είχε προφητεύσει ότι θα καταλάμβαναν την Αθήνα αρκεί να μη σκότωναν το βασιλιά της.\nΟ Κόδρος λοιπόν ένα βράδυ ντύθηκε με ρούχα χωρικού και κατευθύνθηκε προς το στρατόπεδο των εχθρών του. Εκεί συνάντησε δυο στρατιώτες και τους επιτέθηκε. Οι δυο Δωριείς ξαφνιασμένοι από την απρόσμενη αυτή επίθεση, αμύνθηκαν και πριν προλάβουν να καλοσκεφτούν τι γίνεται, τον σκότωσαν. Το νέο διαδόθηκε αστραπιαία στην πόλη και οι Αθηναίοι συγκινημένοι από τη θυσία του βασιλιά τους ζήτησαν από τους εχθρούς τους το σώμα του Κόδρου για να τον θάψουν με τιμές. Μόνο τότε οι Δωριείς κατάλαβαν το λάθος τους και συνειδητοποίησαν ότι δεν ήταν η μοίρα τους να κατακτήσουν την Αθήνα. Δεν θα πήγαιναν κόντρα στο χρησμό.\nΣτον εν λόγω χώρο, την κοιλάδα των ναών, όπου αυτοί ξεπερνούν τους 20, όπως την αποκαλούμε, λειτουργούσαν αρκετά ιερά τα οποία συνδέονταν με ερωτικές και οργιαστικές λατρείες όπως πχ τα ιερά και οι βωμοί:\n- της εν Κήποις Αφροδίτης\n- της Αφροδίτης Ουρανίας\n- του εν Λίμναις Διονύσου\n- του Αχελώου, του Πανός και των Νυμφών\n- των Ιλισίδων ή Ιλισιάδων Μουσών\nΤα παντρεμενάδικα στο Μετς του Ιλισσού\nΜετς καλείται η συνοικία που βρίσκεται Νοτιοδυτικά του λόφου του Αρδηττού, και καλύπτει την έκταση από το Παναθηναϊκό Στάδιο μέχρι το Α΄ Νεκροταφείο και την λεωφόρο Βουλιαγμένης. Το όνομά της, η συνοικία το οφείλει σε μία μπυραρία που λειτουργούσε στα τέλη του 19ου αιώνα, με την επωνυμία "Μετς" που έχτισε το 1883 ο Γερμανός Κάρολος Φιξ, ο οποίος διέθετε στην Ελληνική κοινωνία, την ομώνυμη μπύρα που έφτιαχνε στο εργοστάσιό του στην Αθήνα, το οποίο λειτουργούσε λίγο πιο κάτω στις όχθες του Ιλισσού.\nΤην ονομασία της μπιραρίας εμπνεύστηκε ο ίδιος ο Φιξ από την γαλλική πόλη όπου, το 1871, πραγματοποιήθηκε η τελευταία μάχη του πρόσφατου Γαλλο - Πρωσικού πολέμου, και στην οποία είχαν λάβει μέρος ακόμα και Έλληνες εθελοντές. Λίγο πιο ΝΔ από την μπυραρία, στο τέλος του 19ου αιώνα λειτούργησαν τα «Παντρεμενάδικα», λόγω του ότι ήταν τόπος για ερωτικά ραντεβού και καταφύγια παράνομων δεσμών στις ξύλινες πρόχειρες κατασκευές που υπήρχαν στην περιοχή.\nΥπάρχει επίσης και η παράδοση ότι κάποιο ζευγάρι ηλικιωμένων παντρεύτηκε κάποτε εκεί και κάποιος φώναξε "Εδώ μικροπαντρεύονται, φαίνεται ότι ήρθαμε στα Μικροπαντρεμενάδικα" και από σύντμηση έμεινε παντρεμενάδικα.\nΣχετικά με αυτούς τους ερωτικούς τόπους διαβάζουμε σχετικά (πηγή κειμένου):\nΓάμπα! Τζάμπα; Α, μπα!\nΑυτές, λοιπόν, οι λιγοστές πόρνες κατοικούσαν στα πιο απόκεντρα σημεία, έξω από το αθηναϊκό κέντρο. Τα σημεία αυτά ήταν κοντά στην πλατεία Βάθη, απ’όπου περνούσε το λεγόμενο ρέμα του Κυκλόβορου, που ερχόταν από τα Τουρκοβούνια και κατέληγε στον Κηφισό και στα Παντρεμενάδικα (σημερινός Λόφος Αρδηττού). Πολύ αργότερα, μετά το 1885, άρχισαν να συχνάζουν στη Νεάπολη και κυρίως στο Γκαζοχώρι, τη φτωχική συνοικία κοντά στο «Γκάζι» της Πειραιώς.\nΣτην περιοχή αυτή λοιπόν, ανάμεσα στην παραρεμάτια βλάστηση του Ιλισσού, άρχισαν να λειτουργούν από την δεκαετία του 1870 κυρίως και μέχρι τα τέλη του 19ου αιώνα υπαίθρια θέατρα, τα οποία λειτουργούσαν και ως καφέ - σαντάν (καφωδεία). Το 1871 εμφανίζεται το πρώτο, το "Άνδρο Νυμφών", το 1873 εμφανίζεται το "Ιλισσίδων Μουσών", το οποίο μετονομάστηκε σε "Παράδεισος" και είναι το τελευταίο που έκλεισε το 1896. Ο "Κήπος των Χαρίτων" και ο "Απόλλων" επίσης το 1873, τα "Ολύμπια" το 1881 και τέλος ο "Ποσειδών".\nΕδώ πρωτοεμφανίστηκαν (στο "Άνδρο Νυμφών") θίασοι βαριετέ με μουσικοχορευτικά νούμερα από ξένες καλλιτέχνιδες (γνωστές και ως "Τούμπλες" από τις πρώτες Βιεννέζες καλλιτέχνιδες, στο τραγούδι των οποίων υπήρχε η επωδός "Τούμπλα - λα, τούμπλα - λα"). Η προκλητική για τα ήθη της εποχής αμφίεσή τους ήταν το μυστικό επιτυχίας αυτών των κέντρων. Όπως έγραφε χρονικογράφος το 1871, "νύμφαι νέαι, ξανθαί την κόμη και ψυχραί την καρδίαν, απόγονοι του Φρειδερίκου του Μεγάλου και του Εράσμου" έκλεβαν τις καρδιές των Αθηναίων και προκαλούσαν πάθη και σκάνδαλα στην Αθήνα. [Αθήνα, Ιχνηλατώντας την πόλη με οδηγό την ιστορία και τη λογοτεχνία, Θ.Γιοχάλας, Τ.Καφετζάκη, Βιβλιοπωλείον της Εστίας, 2014]\nΗ "γέφυρα των στεναγμών" στο Μετς\nΌπως και στην περίπτωση της περιοχής της Καλοπούλας (ιερό Αφροδίτης - γονιμότητα), έτσι και στην συγκεκριμένη περιοχή που αναφέραμε (στις όχθες του Ιλισσού, ανάμεσα στο Λύκειο και το Κυνόσαργες, πίσω από το Ολυμπιείο) ο χώρος συνεχίζει να έχει μια αντίστοιχη ερωτική χρήση σήμερα.\nΕκεί βρίσκεται μια από τις πιο ιστορικές γέφυρες του Ιλισσού, η γέφυρα της οδού Αναπαύσεως στο Μετς, η οποία αποτελεί, σχεδόν σε καθημερινή βάση, μια πραγματικά παράξενα συχνή επιλογή, για μίνι σεξουαλικά ραντεβού, μεταξύ ομοφυλόφιλων ανδρών. Συνήθως υπάρχει και ένας τσιλιαδόρος ή απλά ένας ή περισσότεροι ματάκηδες, την ώρα που δυο άλλοι άνδρες έχουν πάει κάτω από την τρίτοξη γέφυρα και μέσα σε ένα πλήρως ανθυγιεινό περιβάλλον, κάνουν ό,τι κάνουν.\nΤραγουδώντας για το ποτάμι και τον έρωτα σε αυτό\nΑρκετά τραγούδια έχουν γραφτεί σχετικά και βάζουμε εδώ μερικά για να κλείσουμε όμορφα και μελωδικά το άρθρο μας, όπως αρμόζει σε ένα άρθρο που πραγματεύεται τον έρωτα.\nΟ Ιλισσός του Γιώργου Εμιρζά // 1956\nκαι σε πιο πρόσφατη εκτέλεση της Ελεωνόρας Ζουγανέλη:\nκαι σε swing εκτέλεση από τους Crime Swing Investigation:\nΤα Παντρεμενάδικα του Βασίλη Τσιτσάνη // 1939\nΤα λέν' Παντρεμενάδικα,\nΖεϊμπέκικο του 1939.\nΠρώτη φωνογράφηση: 1940 [H.M.V. A.O. 2645]\nΠρώτη εκτέλεση: Βασίλης Τσιτσάνης και Νταίζη Σταυροπούλου\nΤης Καλλιρρόης το ρέμα του Μητσάκη // 1964\nαπ’ την Καισαριανή\nμε χωρίς τσιγάρο\nκαι με τσέπη αδειανή\nΚι έφτασα στο τέρμα τέρμα\nκαι στης Καλλιρρόης το ρέμα\nΝα πέσω να μην πέσω\nμιας και μου παρείγγειλες\nπως πια δε σου αρέσω\nΈφτασα στο τέρμα τέρμα\nη αγάπη σου ήταν ψέμα\nΕίχα πέντε τάλληρα\nκαι τα χω πιει κρασί\nθόλωσε το μάτι μου\nκι αιτία είσαι εσύ\nΠέστε φίλοι τι να κάνω\nαφου χαρτοσιά δεν πιάνω\nκαι τώρα πούχω σπάσει\nόλη η Καισαριανή\nτο βλέπω να με χάσει\nΣ’ ένα δένδρο ακούμπησα\nγια να συλλογιστώ\nκορόιδο να πιαστώ\nΚι αν η γκίνια μ’ εχει πάρει\nθα γυρίσει και το ζάρι\nκαι μόλις κονομησω\nμέσα στην Καισαριανή\nθα σε περιφρονήσω\n1. Γρηγόρης Μπιθικώτσης & Βούλα Γκίκα\n2. Γιώργος Μητσάκης & Δούκισσα\nΗ Αθήνα του Κώστα Καρυωτάκη\nΠρώτη εκτέλεση: Θεόδωρος Ρήγας\nΟ Ιλισσός του Διονύση Καψάλη // 2006\nεκάθισα κι έκλαψα, μισός ερωτευμένος.\nΚάποια πατρίδα θα `φερα στο νου,\nν’ ανθίζει στα μετόχια τ’ ουρανού,\nκαλή πατρίδα, ήσουνα κι εσύ\nκαι θερινά φεγγάρια’ τον ψαλμό\n1. Ελευθερία Αρβανιτάκη & Νίκος Ξυδάκης\nΟ Ιλισσός του Θάνου Κόη (lost bodies)\nΜια ιδιαίτερη συνεργασία που έχουμε κάνει είναι με τους lost bodies, η οποία οδήγησε στο επόμενο βίντεο.\nΣτίχοι - Μουσική // lost bodies\nΠλάνα υπόγειου Ιλισσού // ομάδα γεωμυθική\nΠοδήλατο στον Ιλισσό\nΚλείνουμε με πλάνα μέσα από το ποτάμι, όπου ταξιδέψαμε στα απόνερα της πόλης, παρέα με ένα ποδήλατο και με τους ήχους των φίλων kyrck kollect live @ Beton7 ArtRadio\nΚλείνοντας νιώθω την ανάγκη να αναφερθώ σε μια απλή αλλά και συνάμα ιδιαίτερη για μένα ερωτική ιστορία, που εκτυλίχθηκε στις όχθες του Ιλισσού, από την μεριά του Μοσχάτου, στα τέλη της δεκαετίας του 1970 και αρχές της δεκαετίας του '80, η οποία οδήγησε στην γέννηση του αρθρογράφου του παρόντος άρθρου, τον Φεβρουάριο του 1981.\nΑφορμή για το άρθρο αυτό, στάθηκαν οι βόλτες που γίνονται κάθε Κυριακή με την Περιπατητική Ομάδα Υμηττού (Π.Ο.Υ.) στον Υμηττό, οι οποίες πάντα καταλήγουν στην Καλοπούλα.\nΟφείλω ένα μεγάλο, όσο και απλό, γιατί είναι και ουσιαστικό, ευχαριστώ, στον άνθρωπο που έχει απλώσει τις γνώσεις του μπροστά μου και έχει συμβάλει στην διαμόρφωση του ερευνητικού και συνθετικού πνεύματος μου. Η συνθετική σκέψη, η εμμονή στην εύρεση των πηγών, η εξαντλητική διασταύρωση αυτών αλλά και η ποιητική σκέψη που οδηγεί σε νοητικές διασυνδέσεις και νοηματικές γέφυρες, πρωτοποριακές πολλές φορές, κυρίως στον χώρο της μυστηριοσοφίας και κοσμοσοφίας, τον χαρακτηρίζουν. Ο λόγος για τον Γιώργο Τσαγκρινό, η φιλία του οποίου με τιμά και με γεμίζει χαρά και έμπνευση.\nΤο άρθρο αυτό του το αφιερώνω.\nΑναρτήθηκε από Δημήτρης Θεοδοσόπουλος στις Σάββατο, Δεκεμβρίου 30, 2017


Δεν μπόρεσε... | mpalakritis.gr\nΟ ΟΦΗ δεν μπόρεσε να κοιτάξει στα «μάτια» τον ΠΑΟΚ και γνώρισε την ήττα 0 – 3 στο πρώτο παιχνίδι των δύο ομάδων για τη φάση των «16» του Κυπέλλου.\nΣε αντίθεση με το παιχνίδι του πρωταθλήματος η κρητική ομάδα δεν κατάφερε να σταθεί σαν ίση προς ίση απέναντι στον περυσινό πρωταθλητή και για τρία συνεχόμενα χρόνια κυπελλούχο που «σφράγισε» το εισιτήριο για τους προημιτελικούς.\nΈνα δίκαιο αποτέλεσμα, κι ενώ το τελικό σκορ θα μπορούσε κάλλιστα να έχει πάρει μεγαλύτερες διαστάσεις υπέρ των φιλοξενουμένων που κυριάρχησαν από τις πρώτες στιγμές του αγώνα.\nΜεγάλος πρωταγωνιστής των νικητών ήταν ο Μίσιτς ο οποίος δημιούργησε και τα τρία γκολ και δίχως άλλο αναδείχθηκε σε πολυτιμότερο ποδοσφαιριστή της συνάντησης, ενώ αξιοσημείωτο είναι ότι ο ίδιος είχε κρίνει και το παιχνίδι της 10ης αγωνιστικής, καθώς με δικό του τέρμα είχε δώσει τη νίκη (0 – 1) στην ομάδα του.\nΟ ΠΑΟΚ ανέλαβε την πρωτοβουλία των κινήσεων από το ξεκίνημα, δημιουργώντας αρκετές επισκέψεις στην εστία του Γουάλι.\nΣε δύο από αυτές κατάφερε να βρει δίχτυα με τον κορυφαίο Μίσιτς να μοιράζει ασίστ στους Λημνιό (24’) και Μπίσεσβαρ (32’) οι οποίοι έστειλαν τη μπάλα στα δίχτυα.\nΣ’ αυτό το διάστημα ο ΟΦΗ αντιπαρέταξε μια καλή φάση με τον Μάνο στο 18’ όταν το αποτέλεσμα ήταν ακόμα 0 – 0.\nΤα πράγματα δεν άλλαξαν στην επανάληψη με τους «Θεσσαλονικείς» να ανεβάζουν το δείκτη του σκορ στο 63’ όταν ο Μίσιτς με μια ακόμα τελική πάσα, μεταβίβασε στον Άκπομ και αυτός με δεξί σουτ «έγραψε» το 0 – 3.\n-Ο καιρός είναι ήδη πρωταγωνιστής στο γήπεδο. Πολύ κρύο, αέρας και βροχή στο “Θ. Βαρδινογιάννης”. Πολύ τολμηροί όσοι πάρουν την απόφαση να έρθουν για να παρακολουθήσουν την συνάντηση. 50 λεπτά πριν από το παιχνίδι οι εξέδρες πάντως θυμίζουν…”σεληνιακό τοπίο”.\n-Για τον ΟΦΗ κάτω από γκολπόστ ο Γουάλι, ακραίοι μπακ οι Μπράουν (δεξιά) και Κοροβέσης (αριστερά), στο κέντρο της άμυνας οι Μαρινάκης – Κουτρουμπής. Στη μεσαία γραμμή οι Νέιρα – Στάικος. Στα “φτερά” της επίθεσης οι Σεμέντο και Βαζ από την αριστερή και τη δεξιά πτέρυγα αντίστοιχα, “ελεύθερος” ο Τσιλιανίδης και φορ ο Μάνος.\n-Για τον ΠΑΟΚ τερματοφύλακας ο Πασχαλάκης, στόπερ οι Βαρέλα, Ίνγκασον, ακραίοι μπακ Ροντρίγκο και Γιαννούλης από τη δεξιά και την αριστερή πλευρά αντίστοιχα. Στα χαφ Εσίτι και Μαουρίτσιο. Δεξί εξτρέμ ο Λημνιός, αριστερό ο Μπίσεσβαρ και πίσω από τον προωθημένο Άκπομ ο Μίσιτς.\n-Ο ΟΦΗ θα επιδιώξει να πάρει την πρώτη του νίκη στο θεσμό απέναντι στον ΠΑΟΚ. Στα προηγούμενα τέσσερα παιχνίδια ο απολογισμός ήταν δύο νίκες για τους Θεσσαλονικείς, δύο ισοπαλίες και…τρεις προκρίσεις για τον ΠΑΟΚ.\n-Στο παιχνίδι του πρωταθλήματος ο ΠΑΟΚ είχε περάσει από το Ηράκλειο επικρατώντας με 0 – 1 χάρις σε γκολ του Μίσιτς. Ήταν το ματς που είχε “σπάσει” το εντός έδρας βαθμολογικό απόλυτο της κρητικής ομάδας στη διοργάνωση.\n-Άναψαν οι προβολείς στο γήπεδο του ΟΦΗ. Προθερμαίνεται το διαιτητικό τρίο. Ελάχιστος ο κόσμος στις εξέδρες.\n-Οι ποδοσφαιριστές προσπαθούν να “ζεσταθούν” μισή ώρα πριν την έναρξη του αγώνα. Η προσέλευση του κόσμου παραμένει μικρή. Λογικό…\n-Προθέρμανση τέλος για τους ποδοσφαιριστές. Τελούμε πλέον εν αναμονή του αγώνα.\n-Με τα άσπρα ο ΟΦΗ, με μαύρες εμφανίσεις ο ΠΑΟΚ\n2′ Ατομική προσπάθεια του Άκπομ ο οποίος προσπάθησε να μπει στην περιοχή του ΟΦΗ, όμως κόπηκε από την άμυνα των γηπεδούχων.\n4′ Καλή φάση για τον ΠΑΟΚ με τον Μπίσεσβαρ να μεταβιβάζει ωραία προς τον Λημνιό δεξιά, στην περιοχή του ΟΦΗ όμως το σουτ που επιχείρησε ο συμπαίκτης του κατέληξε άουτ.\nΟ ΠΑΟΚ έχει μπει πιο δυνατά στο γήπεδο, κυκλοφορεί την μπάλα και προσπαθεί να ελέγξει από τα πρώτα λεπτά τη ροή του αγώνα.\n8′ Ακόμα μια επικίνδυνη αντεπίθεση για τους φιλοξενούμενους. Ωραία ανάπτυξη με τον Μίσιτς στον άξονα να “σπάει” στον Μπίσεσβαρ στα αριστερά και την σέντρα να απομακρύνεται από τον Μαρινάκη.\nΟ ΟΦΗ προσπαθεί να πάρει ανάσα, και να κρατήσει περισσότερο τη μπάλα. Νωθρό ξεκίνημα από την κρητική ομάδα.\n11′ Ακόμα μια καλή προϋπόθεση από τον ΠΑΟΚ. Από την αριστερή πλευρά η σέντρα του Μίσιτς πέρασε παράλληλα από την εστία του Γουάλι.\n12′ Παραλίγο λάθος από τον Κοροβέση στην καρδιά της άμυνας του ΟΦΗ. Προσπάθησε να το εκμεταλλευτεί ο Λημνιός. Μπλόκαρε ο Γουάλι.\nΠρόβλημα στο δεξί άκρο της άμυνας του ΟΦΗ. Γενικά υπάρχουν αργές επιστροφές, και οι Θεσσαλονικείς προσπαθούν να το εκμεταλλευτούν με την ταχύτητα και την ποιότητα τους.\n16′ Εκτέλεση φάουλ του Τσιλιανίδη έσκασε μπροστά στον Πασχαλάκη που μπλόκαρε. Πρώτη τελική για τους γηπεδούχους.\n18′ Από το “μηδέν” παραλίγο να προηγηθεί ο ΟΦΗ. Μετά από λάθος γύρισμα του Ροντρίγκο ο Μάνος έγινε κάτοχος της μπάλας μέσα στην περιοχή αλλά δεν μπόρεσε να πλασάρει τον Πασχαλάκη καθώς τον έκοψε με τάκλιν ο Ίνγκασον. Ευκαιρία για το 1 – 0.\n22′ Ο Κουτρουμπής έκοψε τον Μαουρίτσιο σε κόρνερ μετά από μια επικίνδυνη μεταβίβαση του Μίσιτς στην περιοχή του Γουάλι.\n24′ ΓΚΟΛ για τον ΠΑΟΚ με τον Λημνιό. Το μισό γκολ ανήκει στον Μίσιτς ο οποίος από την αριστερή πλευρά της επίθεσης των φιλοξενούμενων έβγαλε σέντρα “ξυραφιά” και ο συμπαίκτης του αμαρκάριστος στο δεύτερο δοκάρι την προώθησε στα δίχτυα με δεξί πλασέ.\n26′ Από λάθος του Βαρέλα ο Μάνος έγινε κάτοχος της μπάλας και πάσαρε στον Βαζ ο οποίος σούταρε ψηλά άουτ.\nΠροβλέψιμο έως τώρα το σκηνικό στο “Θ. Βαρδινογιάννης”. Ο ΠΑΟΚ είναι πρωταγωνιστής, με τον ΟΦΗ να ακολουθεί στο ρυθμό.\n28′ Γυριστό μονοκόμματο με το δεξί του Μάνου, μετά από σέντρα του Σεμέντο από τα δεξιά κατέληξε άουτ.\n32′ ΓΚΟΛ για τον ΠΑΟΚ. Ο Μίσιτς έβγαλε και δεύτερη ασίστ αυτή τη φορά από την δεξιά πλευρά της επίθεσης των φιλοξενούμενων προς τον Μπίσεσβαρ, ο οποίος αφρούρητος στο κέντρο της άμυνας του ΟΦΗ με το αριστερό έκανε το 0 – 2.\nΟ δικέφαλος έχει κυριαρχήσει στο γήπεδο και προηγείται με δύο τέρματα του ΟΦΗ, που δεν μπορεί να αντιδράσει.\n38′ Σουτ του Στάικου έξω από την περιοχή απελπιστικά άστοχο.\nΟ ΠΑΟΚ καταφέρνει να βρίσκει άπλετο χώρο για ανάπτυξη, “ξεπερνώντας” το πρέσινγκ του ΟΦΗ και δημιουργώντας υπεραριθμίες στην επίθεση.\n40′ Κίτρινη στον Ίνγκασον για αντικανονικό μαρκάρισμα στο Μάνο.\n41′ Ευκαιρία για τον ΟΦΗ. Ο Τσιλιανίδης έφυγε από το αριστερό άκρο της επίθεσης, όμως η πάσα του στον προωθημένο Μάνο που είχε ανέβει δεν ήταν καλή με αποτέλεσμα η μπάλα να καταλήξει άουτ.\nΟ ΟΦΗ δεν μπόρεσε να βρει αντίδοτο στην ροή του αγώνα που φέρνει τον ΠΑΟΚ απόλυτο κυρίαρχο. Ήδη οι Θεσσαλονικείς έχουν βάλει θεμέλια πρόκρισης με τα δύο γκολ των Λημνιού και Μπίσεσβαρ από τις ασίστ του Μίσιτς, όμως στην παρούσα φάση το θέμα είναι η άνοδος της απόδοσης πριν γίνουν σκέψεις για οτιδήποτε άλλο. Από ένα σημείο βέβαια, παίζει ρόλο και η ποιότητα, με τους πρωταθλητές να κάνουν επίδειξη δύναμης, κάνοντας σε πολλές περιπτώσεις “παρέλαση” στο γήπεδο, καθώς εκμεταλλεύονται τους πολλούς κενούς χώρους που υπάρχουν “σπάζοντας” με επιτυχία το πρέσινγκ της κρητικής ομάδας.\nΧωρίς αλλαγές συνεχίζουν οι δύο ομάδες στο δεύτερο 45λεπτο.\n50′ Μετά από πολλές κόντρες η μπάλα στρώθηκε στο Μάνο στο όριο της περιοχής, ο επιθετικός του ΟΦΗ δοκίμασε σουτ η μπάλα κόντραρε εκ νέου και κατέληξε κόρνερ.\n51′ Υποδειγματική αντεπίθεση του ΠΑΟΚ. Η μπάλα έφτασε με άνεση στην περιοχή, όμως το σουτ του Εσίτι δε βρήκε στόχο. Στη συνέχεια ο Μπίσεσβαρ έστειλε τη μπάλα στα δίχτυα όμως ήταν οφ – σάιντ.\n54′ Έξυπνο φαλτσαριστό σουτ του Μπίσεσβαρ από θέση έξω αριστερά κατέληξε άουτ.\n55′ Νέα ευκαιρία για τον ΠΑΟΚ. Ο Μίσιτς σέντραρε από τα δεξιά στο δεύτερο δοκάρι όπου βρίσκονταν ο Άκπομ, ο οποίος ωστόσο δεν μπόρεσε να έρθει σε επαφή με την μπάλα.\nΟ ΠΑΟΚ κλέβει συνέχεια μπάλες στο χώρο της μεσαίας γραμμής και βγαίνει με ταχύτητα στην αντεπίθεση. Ο ΟΦΗ παραμένει αποσυντονισμένος.\n56′ Σουτ του Σεμέντο έδιωξε με το ένα χέρι ο Πασχαλάκης.\n58′ Ευκαιρία για τον ΠΑΟΚ. Ο Άκπομ ήταν στο “τρανζίσιον” μετά από μεταβίβαση του Μίσιτς. Το πρόβλημα στα “μετόπισθεν” του ΟΦΗ όχι μόνο παραμένει αλλά γίνεται εντονότερο.\n60′ Διπλή αλλαγή για τον ΟΦΗ. Φιγκεϊρέντο και Μεγιάδο αντί Μάνου και Βαζ στο γήπεδο. Αποθέωση για τον Αργεντινό που επιστρέφει μετά από δύο μήνες.\n63′ ΓΚΟΛ για τον ΠΑΟΚ. Ο Μεγιάδο έκανε λάθος στη μεσαία γραμμή, το εκμεταλλεύτηκε ο Μίσιτς ο οποίος έβγαλε την τρίτη του (!) ασίστ στο ματς, δίνοντας στον Άκπομ ο οποίος με δεξί διαγώνιο σουτ έκανε το 0 – 3.\n67′ Λάμπρου αντί Μαουρίτσιο η πρώτη αλλαγή του ΠΑΟΚ.\n68′ Αδύναμο σουτ του Σεμέντο μπλόκαρε ο Πασχαλάκης.\nΟ ΠΑΟΚ περιμένει πλέον τον ΟΦΗ στο δεύτερο μισό του γηπέδου.\n69′ Αρκετές πάσες άλλαξαν οι ποδοσφαιριστές του ΟΦΗ “πέριξ” της περιοχής του Πασχαλάκη, με τον Στάικο να παίρνει την τελική προσπάθεια σουτάροντας άουτ.\n71′ Κίτρινη κάρτα στον Μεγιάδο ο οποίος μάρκαρε αντικανονικά τον Άκπομ.\n72′ Ο Βιεϊρίνια μπήκε στη θέση του Λημνιού, και ο Μιχάι στη θέση του Ίνγκασον.\n73′ Φάουλ του Μπίσεσβαρ απομάκρυνε με γροθιές ο Γουάλι.\nΗ απογοήτευση είναι πλέον ξεκάθαρη στις κινήσεις των ποδοσφαιριστών του ΟΦΗ.\n77′ Ωραία ατομική προσπάθεια του Λάμπρου μέσα στην περιοχή του Γουάλι κατέληξε με αριστερό σουτ άουτ.\n81′ Νοικοκυράκης αντί Νέιρα η τελευταία αλλαγή του Γιώργου Σίμου.\n85′ Ευκαιρία για τον ΟΦΗ με τακουνάκι του Φιγκεϊρέντο που έφυγε “σύρριζα” άουτ έπειτα από σέντρα του Τσιλιανίδη από τα δεξιά.\n92′ Φάουλ του Τσιλιανίδη μπλόκαρε εύκολα ο Πασχαλάκης.\nΟΦΗ: Γουάλι, Κουτρουμπής, Νέιρα (81′ Νοικοκυράκης), Μάνος (60′ Φιγκεϊρέντο), Σεμέντο, Μαρινάκης, Τσιλιανίδης, Βαζ (60′ Μεγιάδο), Στάικος, Κοροβέσης, Μπράουν.\nΠΑΟΚ: Πασχαλάκης, Ροντρίγκο, Ίνγκασον (72′ Μιχάι), Βαρέλα, Γιαννούλης, Λημνιός (72’Βιεϊρίνια), Μαουρίτσιο (67′ Λάμπρου), Εσίτι, Μίσιτς, Μπίσεσβαρ, Άκπομ.


Στούντιο για 3 Ενήλικες - East Crete Accommodation Palekastro Kouremenos Holidays rent apartment room\nΜΕΓΕΘΗ ΔΩΜΑΤΙΩΝ 24μ2\nΣτούντιο με κλιματισμό, 70μ. μακριά από την παραλία. Διαθέτει δωρεάν Wi-Fi και μπαλκόνι με θέα στο Κρητικό Πέλαγος, στα βουνά και στην ηλιόλουστη βεράντα.\nΠεριλαμβάνει τηλεόραση και μικρή κουζίνα με παροχές μαγειρέματος, ψυγείο και καφετιέρα.\nΕπικοινωνήστε για το συμφέρον σας!\nΤελευταία λεπτά προσφορές\nΣυνδυασμό ΟΧΗΜΑ + ΔΩΜΑΤΙΟ\nΕπιλέξτε ενδιαφέρονΕπισκέπτες επανάληψηςΤελευταία λεπτά προσφορέςΣυνδυασμό ΟΧΗΜΑ + ΔΩΜΑΤΙΟ


Ερωτοσπηλιά.. στο Πόρτο Ράφτη – Say Greece\nPosted by Say Greece on Jun 19, 2018 Jun 19, 2018\nΛίγο μετά το Πόρτο Ράφτη υπάρχει μια αμμουδερή παραλία που συγκεντρώνει πολύ κόσμο για την έκτασή της. Είναι η παραλία Ερωτοσπηλιά. Η μικρή αμμουδερή, με βράχια και σπηλιές παραλία στο εσωτερικό ενός μικρού ορμίσκου ένα χιλιόμετρο βορειοδυτικά από τον παραθεριστικό οικισμό του Πόρτο Ράφτη, βρίσκεται σε απόσταση περίπου 9 χιλιόμετρα ανατολικά από το Μαρκόπουλο στο οποίο και ανήκει διοικητικά και 36 περίπου ανατολικά από το κέντρο της Αθήνας.\nΠασίγνωστη σε όσους κάνουν διακοπές στην περιοχή και όχι μόνο, καθώς πρόκειται για μια πανέμορφη, παραλία με άμμο και γαλάζια νερά που προσφέρεται και για παραθαλάσσια αθλήματα. Δεν είναι οργανώμενη παραλία, διαθέτει όμως καντίνες και beach bar με σνακ. Φυσικά γύρω γύρω θα βρείτε πολύ καλό ψάρι αν πεινάσετε!\nAthensbeachΑττικήΑθήναΕρωτοσπηλιάΠόρτο ΡάφτηΠαραλίαΣπηλιάPorto RaftiSay Greece\nNext Post Καστελόριζο: Όλη η Ελλάδα σε ένα νησί


ΤΩΡΑ ΣΤΗN ΚΑΡΑΝΤΙΝΑ ΚΑΝΤΕ TIΣ ΑΓΟΡΕΣ ΣΑΣ ΜΕ ΕΝΤΕΛΩΣ ΔΩΡΕΑΝ ΜΕΤΑΦΟΡΙΚΑ ΚΑΙ EXPRESS ΠΑΡΑΔΟΣΗ ΣΤΗN ΠΟΡΤΑ ΣΑΣ!\nΗ υγεία είναι η κορυφαία προτεραιότητα όλων μας και για αυτό το λόγο η LONSDALE HELLAS δείχνοντας υπευθυνότητα και σεβασμό προς το προσωπικό και τους πελάτες της και μετά από εντολή της κυβέρνησης έκλεισε προσωρινά τα φυσικά καταστήματα της λόγω του covid-19.\nΓια το λόγο αυτό αυτές τις δύσκολες για όλους μας ημέρες, κάνουμε σε όλους δώρο τα μεταφορικά για όλη την Ελλάδα και express παράδοση στη πόρτα σας τηρώντας όλους τους κανόνες ασφάλειας και υγιεινής!\nΣε Αθήνα και Πειραιά η express παράδοση γίνεται σε χρόνο ρεκόρ για τα Ελληνικά δεδομένα και μάλιστα στις περισσότερες περιπτώσεις σε λιγότερο απο 24 ώρες απο την πραγματοποίηση της παραγγελίας σας! Για να σταθούμε όμως αντάξιοι της νέας μας πρωτοποριακής υπηρεσίας Lonsdale express και λόγω του πρωτόγνωρα μεγάλου όγκου παραγγελιών αυτές τις δύσκολες ημέρες οι άνθρωποι της Lonsdale δουλεύουμε ακατάπαυστα για να έχουμε την ευχαρίστηση να σας βλέπουμε να παραλαμβάνετε ενθουσιασμένοι και με ασφάλεια μέσα σε λίγες ώρες τα αγαπημένα σας προϊόντα στο σπίτι, πληρώνοντας με οποιοδήποτε τρόπο θέλετε! (Αντικαταβολή, κάρτα ή paypal).\nΣε όλη την υπόλοιπη Ελλάδα οι παραγγελίες φεύγουν πάλι την ίδια ημέρα που θα πραγματοποιηθούν από τις κεντρικές μας αποθήκες στην Αττική για το προορισμό τους με την acs courier! Η παράδοση τους μπορεί να γίνει άμεσα, μέσα σε 1 ημέρα αλλά σε κάποιες περιπτώσεις λόγω της κατάστασης μπορεί να κάνει εώς και 3-4 ημέρες. Αυτό συμβαίνει σε όλες τις μεταφορικές σε όλη την Ελλάδα αυτές τις ημέρες λόγω του μεγάλου όγκου παραγγελιών εξαιτίας της καραντίνας. Παρόλα αυτά και λόγω της πολυετής συνεργασίας μας με την ACS courier έχουμε εξασφαλίσει εγγυημένα για όλους εσάς το καλύτερο χρόνο παράδοσης αυτές τις ημέρες!\nΓια ότι χρειαστείτε μπορείτε να μας καλέσετε στο τηλεφωνικό μας κέντρο 2118002222 ή να μας στείλετε στο info@lonsdalehellas.gr\nΗ οικογένεια της Lonsdale Hellas.


Συνάντηση Huawei: Ευφυή IP Δίκτυα - Επιταχύνοντας την Έξυπνη Συνδεσιμότητα\nΣυνάντηση Huawei: Ευφυή IP Δίκτυα – Επιταχύνοντας την Έξυπνη Συνδεσιμότητα\nH Huawei θα συνεχίσει να καινοτομεί, δήλωσε στο πλαίσιο της διάσκεψης ο Kevin Hu, πρόεδρος του Data Communication Product Line της κινεζικής εταιρείας\nΣτο πλαίσιο της ετήσιας διάσκεψης Global Analyst στην Σενζέν, πραγματοποιήθηκε με επιτυχία η συνάντηση “Leading Intelligent IP Networks, Accelerating the Transformation Towards Intelligent Connectivity“ της Huawei. Η συνάντηση αυτή ρίχνει φως σε τρία τυπικά χαρακτηριστικά έξυπνων δικτύων IP: την εξαιρετική χωρητικότητα, την εμπειρία ευφυΐας και την αυτόνομη οδήγηση. Ταυτόχρονα η Huawei παρουσίασε τις πολυάριθμες επιτυχίες της με έξυπνα δίκτυα IP σε διάφορους κλάδους, σηματοδοτώντας την άφιξη της βιομηχανίας επικοινωνιακών δεδομένων στην εποχή του ευφυούς δικτύου IP.\nΚαθώς το 5G, το Cloud και το AI επιταχύνουν το βηματισμό όλων των επιχειρήσεων κάθε μεγέθους, οι επιχειρήσεις, εν μέσω της επιδίωξής τους για τον ψηφιακό τους μετασχηματισμό, αντιμετωπίζουν πρωτοφανείς προκλήσεις, όπως τη συνεργασία μεταξύ εκατοντάδων δισεκατομμυρίων τερματικών, την πλήρη μετεγκατάσταση εταιρικών υπηρεσιών στο Cloud και την υιοθέτηση του AI σε ποσοστό 97%. Ως καθοριστικό μέρος του ψηφιακού μετασχηματισμού των επιχειρήσεων, τα δίκτυα IP αντιμετωπίζουν επίσης ένα ευρύ φάσμα ζητημάτων που χαρακτηρίζονται από ανεπαρκές εύρος ζώνης, χαμηλή ποιότητα υπηρεσιών δικτύου, μειωμένη δυνατότητα διαχείρισης και αντιμετώπισης προβλημάτων δικτύου (O&M). Τα ευφυή δίκτυα IP είναι το κλειδί για την αντιμετώπιση τέτοιων ζητημάτων. Για να κατανοήσει κάποιος καλύτερα τι είδους δίκτυο μπορεί να ονομαστεί έξυπνο δίκτυο IP, η Huawei πρωτοστάτησε καθορίζοντας τρία τυπικά χαρακτηριστικά ενός τέτοιου δικτύου:\nΕξαιρετική χωρητικότητα: Τα δίκτυα IP επιτυγχάνουν μια μελλοντική αναβάθμιση από 100GE σε 400GE και απόWi-Fi5 σε Wi-Fi 6 και μετατρέπονται σε έξυπνα δίκτυα IP, ενισχύοντας την ευρυζωνικότητα. Επιπλέον, τα δίκτυα του μέλλοντος υιοθετούν slice based απομόνωση ευρυζωνικότητας, εφαρμόζοντας ευέλικτη προσαρμογή ευρυζωνικότητας.\nΕμπειρία ευφυΐας: Τα ευφυή δίκτυα IP ξεχωρίζουν για την έξυπνη αναγνώριση τύπων υπηρεσίας, πρόθεσης υπηρεσίας και την ευέλικτη προσαρμογή του δικτύου σε πραγματικό χρόνο μετά από αλλαγές στοCloud. Αυτά τα χαρακτηριστικά προσφέρουν εμπειρία συνεχής σύνδεσης στο δίκτυο.\nΑυτόνομη οδήγηση: Τα έξυπνα δίκτυα IP μπορούν να αναπτυχθούν αυτόματα, επιτυγχάνοντας ταχεία προσαρμογή των υπηρεσιών. Επιπλέον, μπορούν να εκτελέσουν αυτόματη διόρθωση σφαλμάτων με τεχνολογία AI, εφαρμόζοντας προληπτική διαχείριση (O&M) και διασφαλίζοντας υψηλή διαθεσιμότητα δικτύου.\nΟ Kevin Hu, President του Data Communication Product Line της Huawei, δήλωσε: “Το 2020 είναι η πρώτη χρονιά για την εμπορική χρήση ευφυών δικτύων IP. Ολόκληρος ο κλάδος έχει βιώσει μια ιστορική μετατόπιση των δικτύων IP από το Internet IP στην εποχή του World Wide Web σε video-driven All IP και τώρα βρίσκεται στο δρόμο για το έξυπνο IP προσανατολισμένο στην εποχή των 5G και Cloud. Κοιτάζοντας μπροστά, η Huawei θα συνεχίσει να καινοτομεί, αυξάνοντας τις επενδύσεις σε θέματα εξαιρετικής χωρητικότητας, εμπειρίας ευφυΐας και αυτόνομης οδήγησης για την οικοδόμηση end-to-end (E2E) έξυπνων δικτύων IP“.\nΗ καινοτόμος λύση του έξυπνου δικτύου IP της Huawei επιτυγχάνει μια μελλοντική ενσωμάτωση των τριών αυτών χαρακτηριστικών και έχει ενσωματώσει εφαρμογές σε διάφορα σενάρια, όπως το δίκτυο campus, το δίκτυο κέντρων δεδομένων και τα δίκτυα ευρείας περιοχής (WAN).\nΣυγκεκριμένα, αυτή η λύση είναι απόλυτα κατάλληλη για τη δημιουργία δικτύων campus υψηλής ποιότητας. Υιοθετεί το κορυφαίο AirEngine Wi-Fi 6 της Huawei που ξεχωρίζει για τις αποκλειστικές έξυπνες κεραίες 16T16R, με απόδοση έως 1,6 Gbps για κάθε χρήστη (20% υψηλότερη από τον μέσο όρο της βιομηχανίας). Ένα άλλο πλεονέκτημα του AirEngine Wi-Fi 6 της Huawei έγκειται στην έξυπνη ασύρματη ρύθμιση με τεχνολογία AI που βελτιώνει το μέσο ρυθμό downlink των σταθμών (STA) κατά περισσότερο από 50%. Η λύση αυτή χρησιμοποιεί επίσης ένα έξυπνο σύστημα διαχείρισης (O&M) με τεχνολογία AI που μειώνει τον μέσο χρόνο επισκευής (MTTR) από τέσσερις ώρες σε μόλις 10 λεπτά. Αυτές οι διαφοροποιήσεις βελτιστοποιούν σημαντικά την εμπειρία των χρηστών, βοηθώντας στη δημιουργία μελλοντικών, πλήρως ασύρματων και έξυπνων δικτύων campus σε ένα ευρύ φάσμα σεναρίων, όπως το super-large campus της Huawei που εξυπηρετεί 194.000 υπαλλήλους και τη ψηφιακή αποθήκη SONGMICS – τον μεγαλύτερο, πωλητή οικιακών ειδών στην Amazon Γερμανίας.\nΗ συγκεκριμένη λύση αποδίδει επίσης καλά στον τομέα δικτύου κέντρων δεδομένων. Υιοθετεί τον καινοτόμο αλγόριθμο iLossless της Huawei που εξασφαλίζει μηδενική απώλεια πακέτων Ethernet, βελτιώνοντας έτσι την απόδοση της υπολογιστικής δύναμης κατά 27% και την απόδοση αποθήκευσης δεδομένων κατά 30% σε σύγκριση με τον μέσο όρο της βιομηχανίας. Η λύση αυτή επιτυγχάνει επίσης έξυπνη διαχείριση (AI-powered O&M), ώστε να μπορεί να αποκαταστήσει ένα τυπικό σφάλμα σε μόλις 9 λεπτά –ανίχνευση σε 1 λεπτό, εντοπισμός σε 3 λεπτά και διόρθωση σε 5 λεπτά. Αυτή η εξαιρετική απόδοση έχει προσελκύσει περισσότερους από 40 Παρόχους Υπηρεσιών Διαδικτύου (ISP) και πελάτες χρηματοοικονομικών υπηρεσιών, όπως η China Merchants Bank, η China CITIC Bank και η People& Insurance Co. (Group) της China Ltd. (PICC).\nΕκτός από τους τομείς του δικτύου Campus και του δικτύου Data Center, αυτή η λύση είναι επίσης ιδιαίτερα κατάλληλη για δίκτυα WAN με την κορυφαία FlexE τεχνολογία που παρέχει διασφάλιση ευρυζωνικότητας 100%, επιτυγχάνει 5 φορές υψηλότερο τεμαχισμό φάσματος από τον μέσο όρο του κλάδου. Επιπλέον, αυτή η πλούσια σε χαρακτηριστικά λύση χρησιμοποιεί IPv6 + για να επιλέξει τη βέλτιστη διαδρομή παροχής υπηρεσίας, διασφαλίζοντας τη δέσμευση σε απόδοση για βασικές υπηρεσίες. Ως εκ τούτου, αυτή η λύση επιτυγχάνει εξαιρετική μετάδοση βασικών υπηρεσιών και έχει εφαρμοστεί ευρέως σε πολλά σενάρια, όπως η China Mobile (υπηρεσίες έξυπνου δικτύου), η Agricultural Bank of China και το υποκατάστημα China Unicom Beijing (υπηρεσίες για το Διεθνές Αεροδρόμιο Beijing Daxing).\nΑξιοποιώντας εμπειρία περισσότερων από 20 χρόνια στον τομέα των δικτύων IP, η Huawei συνεχίζει να κατασκευάζει εξαιρετικά ανταγωνιστικά έξυπνα προϊόντα και λύσεις δικτύων IP, καθώς και να παρέχει συνεχείς υπηρεσίες στους παρόχους τηλεπικοινωνιών και άλλους πελάτες όπως σε χρηματοοικονομικές υπηρεσίες, κυβερνητικές υπηρεσίες, μεταφορές και τομέα της ενέργεια σε περισσότερες από 100 χώρες. Στόχος της Huawei είναι οι συνεργάτες και πελάτες της να επιτύχουν τον ψηφιακό μετασχηματισμό τους, προκειμένου να υποδεχθούμε την εποχή του 5G + Cloud + AI και να υλοποιήσουν έξυπνα δίκτυα IP.\nHuaweiHuawei 5GIP δίκτυαkevin huτεχνολογίες Huawei\n“Πρεμιέρα” των Πανελλαδικών αύριο και για τους υποψηφίους των ΕΠΑΛ


Κανείς δεν συγκέντρωσε 70% για να εκλεγεί στο μεταβατικό Προεδρικό Συμβούλιο της Λιβύης - slpress.gr\nΚανείς δεν συγκέντρωσε 70% για να εκλεγεί στο μεταβατικό Προεδρικό Συμβούλιο της Λιβύης\nΟι συμμετέχοντες στον ενδολιβυκό διάλογο που συζητούν υπό την αιγίδα του ΟΗΕ, ψήφισαν σήμερα υπέρ της λύσης να εκλέξουν τριμελές Προεδρικό Συμβούλιο, με έναν εκπρόσωπο από τη δυτική Λιβύη, έναν από την ανατολική και έναν από το νότο της χώρας.\nΘα χρειασθεί όμως και δεύτερος γύρος αφού κανένας από τους υποψηφίους δεν συγκέντρωσε το 70% των ψήφων που απαιτούνταν. Το μεταβατικό Προεδρικό Συμβούλιο θα αποτελείται συγκεκριμένα τον πρόεδρο και δύο αντιπροέδρους, που θα εκπροσωπούν την Τριπολίτιδα (δυτική Λιβύη), την Κυρηναϊκή (ανατολική) και το Φεζάν (νότια).\nΟι 75 συμμετέχοντες στον διάλογο ψήφισαν σε τρεις κάλπες, μία για κάθε περιοχή της Λιβύης. Μετά την καταμέτρηση των ψήφων, αναδείχτηκαν οι νικητές του πρώτου γύρου στον ποίο ήταν 24 οι υποψήφιοι: ο Ακίλα Σαλέχ, πρόεδρος του Κοινοβουλίου που εδρεύει στο Τομπρούκ (ανατολικά) συγκέντρωσε 9 ψήφους. Για την Τριπολίτιδα, ο Χάλεντ ελ Μέχρι, ο νυν πρόεδρος του Ανωτάτου Συμβουλίου του Κράτους, έλαβε 8 ψήφους. Για το Φεζάν, ο Άμπντελ Ματζίντ Γάιτ Σεΐφ ελ Νάσερ, ο πρεσβευτής της Λιβύης στο Μαρόκο, απόγονος μιας ισχυρής οικογένειας Αράβων φυλάρχων, έλαβε 6 ψήφους.\nΣτην ομιλία του την Δευτέρα ο Σάλεχ απαντώντας στην ερώτηση πώς θα αποκαταστήσει την εμπιστοσύνη των κατοίκων της δυτικής Λιβύης μετά την επίθεση εναντίον της Τρίπολης, απάντησε ότι «κανείς δεν είναι αλάνθαστος». Η Στέφανι Γουίλιαμς, η επικεφαλής της αποστολής του ΟΗΕ στη Λιβύη, αφού ανακοίνωσε τα αποτελέσματα, είπε ότι θα διεξαχθεί και δεύτερος γύρος, αφού κανείς από τους συνολικά 24 υποψηφίους δεν συγκέντρωσε ποσοστό άνω του 70%.\nΟι αντιπρόσωποι θα πρέπει μέχρι την Παρασκευή να συμφωνήσουν και στον πρωθυπουργό. Από τους 21 υποψηφίους, φαβορί θεωρείται ο νυν υπουργός Εσωτερικών της Κυβέρνησης Εθνικής Συμφωνίας (GNA), Φάτι Μπασάγα. Όλοι αυτοί οι πολιτικοί εκλέγονται ως τρόπον τινά μεταβατική ή υπηρεσιακή κυβέρνηση, ώστε να διεξαχθούν με ομαλότητα οι εκλογές τον επόμενο Δεκέμβρη.\nΕτικέτες εκλογές Λιβύη Συμβούλιο